Eragin al dezake periodontitisak hortzinplanteetan? - JM Arizala\nImajinatzen duzu arkitekto bat etxe bat eraikitzen hasten dela aurrez lur-eremua, hau da, gogortasuna, homogeneotasuna eta malda, aztertu gabe eta planoak diseinatzen amaitu gabe? Prozesu oro aurrez planifikatu behar da arrakasta izan nahi bada. Horregatik, gure klinikan azterketa zorrotz bat egiten dugu eskaner batekin hortz-inplante bat ipini baino lehen.\nHorrela, pazienteak gaixotasun periodontala duela ikusten badugu, lehenengo ehunak osatu eta gero inplantea ipintzeko lanak egiten ditugu. Hala ere, inplantearen inguruan dauden ehunak hanpatu egin daitezke hezurrean integratzen denean inplantea, eta baliteke errefus egitea.\nHemen azalduko dizugu zer diren gaixotasun periinplantarioak eta nola ekidin zure inplantea baldintza onetan manten dadin ahalik eta luzeen.\nZer dira gaixotasun periinplantarioak?\nGaixotasun periinplantarioa izango dugu hortz-plaka inplantearen inguruko ehunetan pilatzearen ondorioz azken horiek pixkanaka hondatzen joaten direnean. Bi fase egon ohi dira:\nMukositisa: gaixotasun periinplantarioaren hasierako aldia da. Fase honetan, hortzoiak handitu eta gorritu egiten dira eta infekzioaren ondorioz ondoezak nabarituko dira hortzak garbitzean.\nPeriinplantitisa: ahoko patologia honetako faserik aurreratuena da. Periinplantitisak piorrearen antzera jokatzen du: infekzioak aurrera egin ahala, hortz-inplanteari eusten dioten ehun guztiak hondatzen ditu pixkanaka.\nErraz hautematen da gaixotasuna hezurra galtzen bada: periinplantitis aurreratua dagoen kasuetan, hortzoiak atzera egin eta inplantea ikus daiteke hortz-koroaren azpitik agerian.\nPatologia periinplantarioak tratatzeko batzuetan beharrezkoa izaten da lehenengo hortz inplantea ateratzea. Gero infekzioa eragin duten bakterio guztiak kentzen ditugu eta, beharrezkoa izanez gero, hondatzen diren hezur eta ehunak birsortzen ditugu.\nOndoren, inplante berri bat jarri ahal izango dugu, normalean zabalagoa, nahiz eta batzuetan, hezur nahikoa ez badago, inplante estuagoa, eta agian luzeagoa, jarri ahal izaten den.\nNola prebenitu daiteke periinplantitisa?\nZure inplanteak osasuntsu mantentzeko eta urte askotan zehar beren funtzioak bete ditzaten, garrantzitsuena da hortz-higiene ona izatea egunero. Zure inplanteak beste hortzak bezalaxe zaindu behar dira. Horretarako:\nGarbitu hortzak egunero otordu bakoitzaren ostean.\nErabili osagarriak, adibidez, silikonazko hortzarteko eskuilak (soft-picks) ertz guztietara ongi iristeko eta elikagai-hondakin guztiak kendu ahal izateko.\nJoan dentistarengana, gutxienez urtean behin edo bi aldiz, hortz-garbiketa profesional bat egiteko eta lertzoa pilatzea ekiditeko.\nSaiatu ez erretzen, erretzen bada ehunak geldoago orbaindu eta inplanteari errefus egin baitiezaiokete.\nGarrantzitsua da baita ere inplantea profesional kualifikatu batek ipintzea. JM Arizala dk. hortz-inplanteetan aditua da eta International Team of Implantology (ITI) taldeko kidea, hau da, inplantologia ikertzen duen erakunde akademiko handienetako batekoa.\nBisitatu gure Donostiako hortz-klinika hortz-inplanteekin arazoren bat baduzu edo inplante bat jarri nahi baduzu galdu duzun hortz bat ordezteko. Zure zain gaude!


365 egun gehiago elikadura osasungarria bultzatzen Euskadin – Elikadura Osasungarrirako Ekimenak Euskadin\nSarrera librea izango da aforora bete arte. Hala ere, etortzeko asmoa izanez gero, hurrengo estekan izen-ematea eskertuko genueke: Jardunaldietan izena eman.\nParte hartzeko kopurua mugatua da, eta izena eman beharra dago. Tallerrean parte hartzeko asmoa baduzu hurrengo estekan izena eman dezakezu: Atxikimendu Tailerretan izena eman.\nHemen deskarga dezakezu jardunaldien programa osoa: Programa 365 egun gehiago Euskadin elikadura osasungarria sustatuz.


Ireki da desgaituentzako banakako laguntzak eskatzeko epea - - Aiaraldea.eus\nArabako Foru Aldundia 2022-01-25 14:48\nGOFEk % 14 handitu du deialdi honen aurrekontua, eta eskabideak aurkezteko epea luzatu du: urtean zortzi hilabetez egongo da irekita.\nGizarte Ongizaterako Foru Erakundearen (GOFE) Administrazio Kontseiluak —Arabako Foru Aldundiko Gizarte Politiken Sailaren menpeko erakunde autonomoa da GOFE— desgaitasun egoera aitortuta daukaten pertsonei eta garapen nahasmenduak dituzten 0 eta 6 urte bitarteko adingabeei zuzendutako banakako laguntzen 2022ko deialdia onetsi du.\nLaguntzen aurrekontua 300.000 eurokoa da aurten, aurreko ekitaldian baino % 14 handiagoa, eta irekita dago eskaerak aurkezteko epea irailaren 15era arte, egun hori barne.\nLaguntzen xedea da onuradunen bizi kalitatea hobetzea, desgaitasun egoeran egoteak pertsona horiei sortzen dizkien beharrak asetzea, eta beren autonomia, garapen pertsonala eta gizarteratzea sustatzea. Horretarako, hauetako bat emango zaie: laguntza produktu baten erabilera lagapena, edo laguntza ekonomiko bat halakoak eskuratzeko, ohiko etxebizitzan edo ibilgailu partikularrean egokitzapenak egiteko edo arreta goiztiarreko laguntza espezializatua jasotzeko. Iaz, guztira 199\npertsonak jaso zituzten laguntzak.\nAurrekontua handitzeaz gain, deialdi honen berrikuntzetako bat da dirulaguntzak eskatzeko epea luzatu dela; hain zuzen, urtean zortzi hilabetez egongo da irekita. Sartu den beste berritasun bat da, garapenaren nahasmenduak dituzten 0 eta 6 urte bitarteko adingabeen arreta espezializatuan, ordainketa partzialen egiaztagiriak aurkeztu ahal izango direla urtean zehar, gastu horiek deialdiaren aldia amaitu baino lehen kobratu ahal izateko.\nDeialdi horretarako, aurten ere Autonomia Pertsonaleko Zentroaren Informazio eta Aholkularitza Zerbitzuaren orientazioko txosten teknikoa eskuratu beharko da.\n2021eko irailaren 16tik aurtengo abenduaren 30era bitartean erositako edo gauzatutako laguntzak finantzatuko dira. Garapen nahasmendua duten 0-6 urteko adingabeen arreta gastuen kasuan, epea 2021eko irailaren 16tik 2022ko azaroaren 30era bitartekoa izango da.\nDiruz lagundutako laguntzen katalogoa\nDiruz laguntzeko moduko laguntzen katalogoan, ohiko etxebizitzarako irisgarritasuna ahalbidetzen dutenak sartzen dira; hau da, arkitektura oztopoak kentzeko laguntzak, hala nola igogailuak jarri edo aldatzea, arrapalak egitea, jasogailuak jartzea, 0 kotako igogailuak jartzea atarietan, edo etxebizitzako\nbainugelak, ateak eta korridoreak egokitzea.\nDiruz lagunduko dira, halaber, etxeko lanak egiteko laguntza produktuak eta norbere zaintzarakoak, baita komunikazioa eta informazioa ahalbidetzeko produktuak ere, hala nola\nbetaurrekoak, lentillak, audiofonoak edo Braillez idazteko ekipoak. Halaber, diruz laguntzeko moduko produktuak dira norbere mugikortasunari laguntzen dioten produktuak, hala nola gurpil aulkiak eta ohe artikulatuak, eta ibilgailuak egokitzea, besteak beste.\nBukatzeko, diruz lagundu ahalko dira fisioterapia, logopedia eta estimulazio orokorreko zerbitzuak, baldin eta garapenaren arazoak dauzkaten edo izateko arriskuan dauden haurrentzat badira, organo eskudunak hala baloratu badu eta onuraduna ezin bada joan GOFEk Gasteizen ematen duenzerbitzura.


Epeldetar Familia Australian - The Epelde Family in Australia - Kaixo family!\nJakingo dezuen bezela, Australia aldean familia degu. Juan Prieto Epelde, Mitos bere andrea eta bertatik sortutako familia puska. Beraz, nere aurretik (denok dakizue nire palista maila, jejeje) ere pilotari onak izanak ditugu Epelde familian, Juan bere garaian puntista profesionala izana baita.\nBa aspaldian ikusi izan nizkion aitari argazkiak eta berak esan zidan, aurten ere Epelde-Lizaso familiari eguberri eta urteberrionak opatzeko postala eta argazkiak bidali zituztela. Ba alde batetik hori, eguberri eta urteberrion gure Australiako familiaren partetik eta bestetik, hemen dituzue beraien argazki batzu!\naustralia epelde familiya\nIanire 2008-01-08 20:59 #1\n
Hau da hau kurioxue! ta ni pentsatzen Zarautz,Orio eta Ñoñostiaz gain Epeldetarrak Azkoitian bakarrik zaudela ! aizue..ba etzan txarra izango...hurrengo "quedada" Australian??zein animatzea?jejej!
\n
Urte berri on danoi!! ia 2008xe danontzako aurrekue bezain earra dan....gure aldetik behintzet 2007xe superatzen badeu urte zihero earra izengoa!!!
\n
Goretti....zemouz dijue gauzie??
\nIRA 2008-01-10 14:20 #2\n
a ze ona!
\n
ta sorpresa mundiala!
\n
ta kurioxoa ta kuttuna...ke guai aizu!
\n
oporretarako lekua primerakua oyes!
\n
ta ni hemen lanetik presaka aldegin beharrean...libratu zarete txapa ederraz txo!
\nmajanekua 2008-01-21 19:49 #3\nEarra hi!! - Bagenekien australia aldian familiarrak genituela baina... argazkiak ikustiak inpresionatzeu ein!!... - milesker gka olako karameluak oparetziagatik... - Ni ondo nau Ianire... gaur ilargi betia ta, ikusikodeu. - GKA MUNDIALA IDEIA!!!\nepelde noelia 2008-01-23 17:07 #4\n
hola soy noelia epelde de argentina muy linda las fotos espero que me respondan.


Arrigorriagako ludoteketan ikasturteari amaiera ematen eta udalekuetara bidean - Berriak | SOINHEZI SL Servicios Socioculturales\nArrigorriagako ludoteketan ikasturteari amaiera ematen eta udalekuetara bidean\nIkasturtea bere bukaerara heltzen ari da eta SOINHEZIn Abusu eta Lonboko ludoteketan arrigorriagako txikienentzat egingo den, eta udalak antolatutako, “Naturarekin bat” programaren prestaketa lanetan murgilduta gabiltza. Udalekuak ekainaren 28 eta uztailaren 16bitartean izango dira, goizeko ordutegian (10:00etatik 14:00etara). Haurtzaindegi zerbitzua ere izango da 09:00etatik 10:00etara behar duenarentzat. Izen emateko tartea maiatzean bukatu zen.\nNatura gogoan dugu beti, eta aurten, inoiz baino gehiago, aste hauetan zehar herrira, auzoetara, kalera, azken finean gure inguru aberatsera hurbildu nahi dugu.\nLonboko ludoteka 2016an jaiotako eta udalerrian bizi kaskoan bizi diren txikiei emango die zerbitzua.\nBere aldetik, Abusuko ludotekak 2013 eta 2016 bitartean jaiotako eta Abusun bizi diren umeak jasoko ditu.\nUdala udako ludoteketan indar handia jarri du aurten, haurtzaroarentzat sozializazio eta gozatze guneak sortu asmoz, non euskararen erabilera sustatu eta gainera familia kontziliazioa ahalbidetuko den.


Gurpil Aulkiko Gomazko Paletako Gipuzkoako Txapelketaren finalak, larunbatean, Donostia-Loiolan\n2011/12/15 | Lehiaketa\nHiru bikote lehiatuko dira: Urko-Patxi, Andoni-Beñat eta Edurne-Edorta; ligaxkako onenak jantziko du txapela\nGurpil Aulkiko Gomazko Paletako Gipuzkoako Txapelketaren finalak jokatuko dira, larunbat honetan (2011-12-17), Donostiako Loiola auzoko frontoian. Lehendabiziko aldia da txapelketa hau jokatzen dena, eta Gipuzkoako Euskal Pilota Federazioak eta Gipuzkoako Kirol Egokituen Federazioak antolatu dute.\nFinaletako hitzorduan hiru bikote lehiatuko dira: Urko-Patxi, Andoni-Beñat eta Edurne-Edorta; ligaxka jokatuko dute guztiek guztien kontra, eta ondoen sailkatutako bikoak eramango ditu txapelak etxera. Ondorengo lerrootan zehazten dugu jaialdia:\n1. URKO-PATXI / ANDONI-BEÑAT\n2. URKO-PATXI / EDURNE-EDORTA\n3. ANDONI-BEÑAT / EDURNE-EDORTA\nUrria amaieran ekin zioten txapelketari, eta Gipuzkoako hainbat herri bisitatu ditu ekimenak, beti ere helburuak zabaltzeko asmoz: integrazioa bultzatu eta bestearen lekuan jartzea lortu, besteak beste. Horregatik, parte hartu duten sei pilotariak gurpil aulkian ibiltzen badira ere, txapelketa irekia zen edonorentzat (baldintza bakarra ordezko gisa aritzea eta gainontzeko pilotariek bete beharreko joko araudia betetzea zen). Usurbilen, Zegaman eta Antzuolan jokatu dituzte partidak, eta azken txanpa hau, esan bezala, Donostia-Loiolan izango da.\nHainbat ezaugarri ditu lehiak:\nAzken txanpa honetara iritsi baino lehen, hiru jardunaldiko ligaxka jokatu dute parte-hartzaileek, bikote finkoetan banatuta, denek denek aurka. Ligaxka horrek utzitako sailkapenaren arabera, bikoteak antolatu dira berriro. Eta finaletako jaialdian bikote berri horien arteko ligaxka ikusteko aukera izango da. Honela gelditu zen, hain zuzen ere, aipatutako sailkapen hori:\n1. URKO, 9 puntu (+8)\n2. ANDONI, 9 puntu (+2)\n3. EDURNE, 9 puntu (-10)\n1. EDORTA, 12 puntu (+59)\n2. BEÑAT, 9 puntu (-13)\n3. PATXI, 6 puntu (-46)


Bouret-sur-Canche - Wikipedia, entziklopedia askea.\n50° 16′ 08″ N, 2° 19′ 27″ E / 50.2689°N,2.3242°E / 50.2689; 2.3242Koordenatuak: 50° 16′ 08″ N, 2° 19′ 27″ E / 50.2689°N,2.3242°E / 50.2689; 2.3242\nSéricourt, Rebreuve-sur-Canche, Sibiville, Bonnières eta Frévent\n130 (%50.8) 126 (%49.2)\nBouret-sur-Canche Frantziako udalerria da, Pas-de-Calais departamenduan dagoena, Frantzia Garaia eskualdean. 2013an 247 biztanle zituen.\n2007an Bouret-sur-Canche udalerrian erroldatutako biztanleak 247 ziren. Familiak 96 ziren, horien artean 16 pertsona bakarrekoak ziren (4 bakarrik bizi ziren gizonak eta 12 bakarrik bizi ziren emakumeak), 48 seme-alabarik gabeko familiak ziren, 24 seme-alabak dituzten bikoteak ziren eta 8 seme-alabak dituzten guraso-bakarreko familiak ziren.\n2007an 127 etxebizitza zeuden, 101 familiaren etxebizitza nagusia ziren, 24 bigarren erresidentzia ziren eta 1 hutsik zegoen. 126 etxeak ziren eta 1apartamentu bat zen. 101 etxebizitza nagusietatik 93 bere jabearen bizilekua ziren, 5 alokairuan okupaturik zeuden eta 3 doan lagata zeuden; 2 etxek bi gela zituzten, 11 etxek hiru zituzten, 25 etxek lau zituzten eta 63 etxek bost zituzten. 86 etxek euren parking plaza propioa zuten azpian. 37 etxetan ibilgailu bat zegoen eta 55 etxetan bat baino gehiago zituzten.\nBouret-sur-Canche udalerriko biztanleria-piramidea 2009an .\n2007an lan egiteko adina zuten pertsonak 163 ziren, horien artean 110 aktiboak ziren eta 53 inaktiboak ziren. 110 pertsona aktiboetatik 93 lanean zeuden (49 gizon eta 44 emakume) eta 15 langabezian zeuden (7 gizon eta 8 emakume). 53 pertsona inaktiboetatik 26 erretiraturik zeuden, 12 ikasten zeuden eta 15 "bestelako inaktibo" gisa sailkaturik zeuden.\n2009an Bouret-sur-Canche udalerrian 98 unitate fiskal zeuden, 257 pertsonek osaturik. Pertsona bakoitzeko diru-sarrera fiskalaren mediana urteko 19.230 euro zen.\n2000. urtean Bouret-sur-Canche udalerrian 7 nekazaritza-ustiategi zeuden.\nBNF: 15268605r (data)


Francisco Beltran omendu dute Andaluziako jaiaren amaieran\nTxabi Alvarado Bañares 2020-03-01 15:37 Kultura Laudio\nAndaluziako jaia ospatu dute Laudion asteburu honetan. Ostiralean egin zituzten lehen ekintzak eta gaur, aldiz, azkenak. Ekitaldia egin dute eguerdian Andaluziar zentroko aretoan.\nTxabi Alvarado Bañares 2020-03-01 08:00 Kirola Urduña\nTxabi Alvarado Bañares 2020-02-28 12:49 Jendartea Aiara Aiara: Murga\nGaur eguerdian ekintza gauzatu dute Murgan dagoen Zorroza gestión de residuos lantegian. Salaketaren helburua izan da, besteak beste, zuzendaritzari bertako langileen baldintzak zeintzuk diren argitzea eskatzea eta, batez ere, astelehenean gertatutakoaren gaineko azalpenak exijitzea. Izan ere, egun horretan jazotako istripuaren ondorioz langile senegaldar bat hil zen.\nAitor Aspuru Saez 2020-02-26 08:55 Kultura Laudio\nItxarkundia Dantza Taldeko kide gazteenak elkartu ziren igandean Aldai plazan eta ehunka lagun bertaratu ziren euren erakustaldia ikustera. Kasu batzuetan, euren lehen dantzaldi publikoa zen.\nErredakzioa 2020-02-25 21:07 Jendartea Amurrio Laudio\nEhunka pertsona bildu dira Laudion eta Amurrion aurtengo Aratusteei agur esateko. Laudion txarkeriaren erretzea egin da. Haurrek lapiko batean sartu dituzte eurek idatzitako mezuak, erre ahal izateko. Amurrion, berriz, Kakarro Judas pertsonaiari eman diote su, urtero bezala. Haurrak izan dira protagonista nagusiak bi herrietan. Horietako asko mozorrotu dira, eta hainbat guraso ere animatu dira modu berezian janztera.\nJulen Solaun Martinez 2020-02-25 07:00 Jendartea Orozko\nSaharako Errepublika Arabiar Demokratikoaren aldarrikapenaren 44. urteurrena ospatu zuten pasa den larunbatean Orozkon.\nOndorioz, hango jaki eta musikariak egon ziren herrian goizean, frontoian, eta eskulanak ere saldu zituzten. Dozenaka saharar hurbildu ziren ekintzara, tartean Aiaraldeko asko, baina bilbotarrak ere egon ziren.\nAitor Aspuru Saez 2020-02-24 09:40 Kultura Artziniega\n"Museo Bizia" ekimena gauzatu zuten atzo berriro Artziniegan eta ia desagertuta dauden lanbideen erakustaldia egin zuten. Horrela, esne saltzailea, saskigilea edo errementeria lanean ikusteko aukera egon zen, besteak beste. Garrafa dastatzeko parada ere eman zuten, baita antzinako jokoetan aritzeko ere.\nTxabi Alvarado Bañares 2020-02-24 07:00 Kultura Amurrio\nIragan astean inauguratu zuten "Sareak-Redes" erakusketa, Amurrioko La Casonan eraikinean. Juan de Aranoa Udal Eskola Artistikoko zeramika tailerreko ikasleen hirurogei pieza baino gehiago barnebiltzen ditu esposizioak. Martxoaren 1era arte egongo dira piezak ikusgai, eraikinaren ohiko ordutegian.\nJulen Pagazaurtundua González 2020-02-24 06:00 Iritzia Aiaraldea\nTxabi Alvarado Bañares 2020-02-23 18:28 Jendartea Laudio\nOmenaldia egin zioten atzo eguerdian Aitor Molero Torori. Bere omenezko harrizko plaka jarri zuten Lezeagako leizearen aurrean. Dozenaka lagun bertaratu ziren lan istripu baten ondorioz hilabete hasieran hildako laudioarra oroitzeko.\nRoberto Arribas 2020-02-23 10:20 Kultura Amurrio\nAmurrioarrek berriro erakutsi zuten atzo Aratusteak gogoko dituztela eta mozorro koloredun andana sortu zuten desfilerako.\nUxue Tomé Vivanco 2020-02-23 10:10 Kultura\nHainbat kuadrilla batu ziren atzo mozorro lehiaketara Artziniegan eta frontoia betetzea lortu zuten, parte-hartzaileekin eta ekimena ikustera bertaratu ziren herritarrekin.\nAitor Aspuru Saez 2020-02-22 20:50 Kultura Laudio\nMusika, dantzak edota ibilgailuak baliatuta, dozenaka lagun, guraso eta seme-alaba batu dira mozorroturik desfilean parte hartzeko. Batzuk izugarriak izan dira, eta beste batzuk, ordea, beldurgarriak, baina elkarrekin ehunka herritar atera dituzte kaleetara.\n»» Ikusi argazki guztiak (125)\nTxomin Egiluz 2020-02-22 17:11 Kultura Arrankudiaga-Zollo\nMunduko musika ardatz harturik ospatu zituzten atzo Aratusteak Arrankudiagako Gizarte Etxean. Afaria eta musika saioa antolatu zituzten horretarako.\nJulen Solaun Martinez 2020-02-21 19:53 Jendartea Laudio Laudio: Areta\nAretako Kultura Etxean ospatu zituzten atzo arratsaldean, hainbat umerekin batera, aurtengo inauteriak. Kirolaren inguruko mozorroekin jantzita, dozenaka haur eta heldu hurbildu ziren giroaz gozatzera. Askaltzeko txokolatada egin zuten zentroan, eta dantzatzeko musikarekin girotu zuten ere jaia.\n‹‹ Aurrekoak 1 2 3 4 5 ... 134 135 136 137 Hurrengoak ››


Segurtasuna eta Higienea - BIP Beasain Institutu Publikoa\nSegurtasuna eta Higienea/\nIkasleen larrialdi protokoloa\nIrakasleen larrialdi protokoloa\nIKASTETXEAREN HUSTUKETA PLANA\n1.- Larrialdia dagoela ohartzean, zuzendaritzako norbaiti jakinarazi.\n2.- Larrialdietarako buruak (Zuzendariak edo Zuzendaritza taldeko kide batek) esku-hartze taldea izendatuko du larrialdia dagoen tokira joateko eta balorazioa egiteko.\n3.- Larrialdia txikia bada, esku-hartze taldea ahaleginduko da aurre egiten, beharrezko ez diren arriskuetan sartu gabe.\n4.- Larrialdia handia bada, Larrialdietarako buruak ordezkari bati aginduko dio SOS DEIAK (112) erakundera deitzeko.\n5.- Ondoren, Segurtasunerako buruak edota Larrialdietarako buruak hustuketa prestatuko du: ate guztiak zabaldu, elektrizitate eta uraren giltza nagusiak itxi, hustuketa ondorengo elkargunea zehaztu, eta koordinatzaileak izendatu. Irteera-ate bakoitzeko koordinatzaile bat izendatuko da eta berau arduratuko da ate bakoitzeko hustuketaz. Koordinatzaileak, txalekoa jantzita joango dira ateetara.\n6.- Ondoren, larrialdi-txirrinak joko du (...-...).\n7.- Txirrina entzundakoan, libre dauden irakasleak Irakasle-gelara hurbilduko dira Larrialdietarako buruari laguntza eskainiz.\n8.- Geletan dauden irakasleak honetaz arduratuko dira:\n· Gelako leihoak itxi.\n· Ikasleak ilaran jarri, eta zenbatu.\n· Gelako atearen aurrean itxaron koordinatzaileak ateratzeko agindua eman bitartean.\n· Ikasleak motxilak, zamarrak... hartu gabe irteten direla ziurtatu.\n· Ateratzeko garaian irakaslea ikasleen aurretik joango da, eta denak pareta ondotik jaitsiko dira ilaran ordena mantenduz, koordinatzaileak adierazitako elkarguneraino. Han, ikasle guztiak daudela ziurtatuko du.\n· Solairu horretako azkeneko irakaslea bere ikasleen atzetik joango da eta solairu guztiko gelak eta komunak errebisatuko ditu, inor barruan gera ez dadin ziurtatu arte.\n9.- Koordinatzaileak hustuketaren antolamenduaz arduratuko dira:\n· Lehenengo solairutik hasiko dira: gelak banan bana hustuko dira, eskaileretatik gertuen dagoen gelatik hasita\n· Elkargunea zein izango den komunikatuko die irakasleei.\n· Solairua hustutakoan hurrengora igoko da eraikin guztia hustu arte.\n10.- Elkargunean irakasleak bere taldeko ikasleak ilaran jarriko ditu kontaketa egiteko. Ondoren, bere koordinatzaileari adieraziko dio eta horrek Larrialdietarako buruari. Hustuketa bukatu ondoren, zer egin behar den azalduko da.\n11.- Ikastetxean arazo fisiko edo sentsorialak dituzten ikasleen kasuan gelako irakasleak aukeratuko du zein ikaskidek edota irakaslek emango dioten laguntza.


Kobazuloen azken erreplikek esperientzia sentsorialagoa eskaintzen dute. | Cursos de Verano UPV/EHU\nKobazuloen azken erreplikek esperientzia sentsorialagoa eskaintzen dute.\nBalio didaktibo, kontserbadore eta ekonomikoari esperientziaren erosotasuna gehitzen zaio.\n"Lascaux kobazuloaren erreplika (Lascaux II) egitea bururatuz zitzaien lehen pertsonek arrisku asko onartu zituzten", esan zuen Manel Miró arkeologoak "Ekainberri 10 urte: museoko ekipamendua bezalako arte parietalaren errepliken erronkak eta etorkizuna" kongresuan eman zuen hitzaldian, Zestoan ospatu zena, EHU/UPV-ko Udako Ikastaroen esparruan.\nOriginalaren erreplika eraikitzearen beharra kobazulo originalak jasandako gehiegizko esplotazioak eragindako degradazioaren ondorio izan zen. Itxi behar izan zuten bere ekosistema aldatu egin zelako eta "gehiegi bisitatzen diren kobazuloen problema guztiak jasan zituelako". Ideia hau irudikatzeko, Miró irakasleak patezko lata baten adibidea jarri zuen: "behin irekita oso azkar degradatzen da. Milaka urtez itxita egon den kobazulo bati gauza bera gertatzen zaio". Gizakiak eragiten duen kaltearen beste adibide bat erraz ikus daiteke Lascaux IV bisitatuz gero, non berotze-efektua sorraraziz, gizakiaren gorputzak askatzen duen beroa infragorrien bidez ikus daitekeen. "Ondoriozta dezakegu milaka pertsona kobazulora sartzeak suposa dezakeena".\nKobazulo berriak eraikitzea eragin zuen beste arrazoi bat aurkikuntzak erakustearen beharra da. "Kobazulo guztiak itxiko balira, kontserbatuko lirateke, baina gizadiak eskubidea du bere ondare kulturala ezagutzeko", defendatu zuen Mirok. Erreplika hauek abantaila asko dituzte bisitarientzat: irisgarriak dira guztientzat (haur txikientzat, pertsona helduentzat...) gehienetan gertatzen den ez bezala, irristakor eta ibiltzeko zail izan ohi baitira; argiztatuta daude guztia ongi ikusi ahal izateko; jendea ez da ez makurtu ez busti behar...\nAditu batzuentzat erreplika bisitatzea originala bisitatzearekin parakatzerik ez badago ere, pertsona gehienentzat ia ez dago desberdintasunik eta errepliken kalitateak originalaren aurrean bagina bezala senti gaitezen lortzen du. "Esperientziaren erosotasunak balio erantsia izatea egiten du, eta askotan originala baino gehiago gustatzea ere".\nKobazuloen erreplikak, bokazio gordezale eta didaktikoa izan ez ezik, bertako garapena mesedetzen duen faktore bihurtzen dira, erakartzen duten turismoarengatik. Zifrak oso esanguratsuak dira: 11 milioi pertsonak bisitatu zuen Lascaux II, gure historia ezagutzeko modu berri honen arrakasta erakusten duena.\nErreplika baten arrakasta bermatzeko, ezinbestekoa da originaletik ahalik eta gertuen aurkitzea. Ekainberriren kasua da, non esperientziak "gure arbasoek zapaltzen zuten lur berdina eta entzuten zuten uraren soinu berdina zapaltzera eta entzutera" garamatzan, José Aranburuk bideo honetan azaltzen duen bezala.\nZentzumenen aldeko apustua da, sentsorialaren aldekoa. Kobazuloko inguru berdina sortu da, xehetasun guztiak kontuan hartuz.\nLascaux IV bezala, Ekainberrin bisitaria esperientziarako benetako koba batean sartzen prestatzen da. "Begiak iluntasunera ohitu behar dira, eta barneko tenperatura lehen gelazioaren ondoren zegoen berdina da. Kobazulo baten barneko erreplika da, historiaurreko mundura eramaten zaituena, baina erosotasun guztiekin".


genre_facet:"EIMAk onetsitako materialak" topic_facet:"Fabrikazio mekanikoko produkzioaren programazioa (Heziketa Zikloa). Goi maila" topic_facet:"Ekipamendu eta instalazio termikoak (Modulua)" topic_facet:"Mantentze-lan elektromekanikoa (Heziketa Zikloa). Erdi maila" topic_facet:"Soldadura eta galdaragintza (Heziketa Zikloa). Erdi maila" topic_facet:"Metal Eraikuntzen Irudikapena (Modulua)" topic_facet:"Mekanizazioa (Heziketa Zikloa). Erdi maila" topic_facet:"Instalazioen irudikapen grafikoa (Modulua)" topic_facet:"Fabrikazio Mekanikoa (Lanbide Arloa)" format:"eBook"\nGeneroa / Forma: EIMAk onetsitako materialak Proposatutako gaia: Fabrikazio mekanikoko produkzioaren programazioa (Heziketa Zikloa). Goi maila Proposatutako gaia: Ekipamendu eta instalazio termikoak (Modulua) Proposatutako gaia: Mantentze-lan elektromekanikoa (Heziketa Zikloa). Erdi maila Proposatutako gaia: Soldadura eta galdaragintza (Heziketa Zikloa). Erdi maila Proposatutako gaia: Metal Eraikuntzen Irudikapena (Modulua) Proposatutako gaia: Mekanizazioa (Heziketa Zikloa). Erdi maila Proposatutako gaia: Instalazioen irudikapen grafikoa (Modulua) Proposatutako gaia: Fabrikazio Mekanikoa (Lanbide Arloa) Formatua: Liburu elektronikoa\nEkipamendu eta instalazio termikoak (Modulua) 1 Energi eraginkortasuna eta eguzki energia termikoa (Heziketa zikloa). Goi maila 1 Energia eta ura (Lanbide Arloa) Fabrikazio Mekanikoa (Lanbide Arloa) Fabrikazio mekanikoko produkzioaren programazioa (Heziketa Zikloa). Goi maila 1 Fabrikazio-teknikak (Modulua) Gehiago ... 1 Instalazio termiko eta fluidodunen mantentzea (Heziketa zikloa). Goi maila 1 Instalazioa eta mantenimendua (Lanbide Arloa) 1 Instalazioak muntatzeko prozesuak (Modulua) Instalazioen irudikapen grafikoa (Modulua) 1 Interpretazio grafikoa (Modulua) 1 Lanbide Heziketa Mantentze-lan elektromekanikoa (Heziketa Zikloa). Erdi maila Mekanizazioa (Heziketa Zikloa). Erdi maila Metal Eraikuntzen Irudikapena (Modulua) 1 Metal-eraikuntzak (Heziketa Zikloa). Goi maila Soldadura eta galdaragintza (Heziketa Zikloa). Erdi maila Guztiak ikusi ... gutxiago ...


Mendiolatik Xabier gogoratuz\n1992ko Santa Ageda bezperan. © Rosarito Urruzola\nNorbaitek esango dik erotu naizela baina ez, ez, kaskezurrean sartu zitzaian solfeoa erakutsi behar higukela eta hala! Eskua gora eta behera eta ezkerrera eta eskuinera. Uste diat norbaitek agujetak ere izan zituela eta solfeoa... apenas.\n83a huen eta aurretik Moxok jakinaren gainean jarrita utzi zian Alkizako eskola: “Datorren maixua eskulanetan behintzat oso trebea dek/n eta aprobetxa ezazue”. Hark zerbait bazekian. Geroztik 10 urte hemen pasatakoak eta ai, zenbat oroitzapen…\nOrain eskolan kabitu ezinik zebiltzak, baina hik nonbait espazioa alperrik galtzen zegoela edo… Tailerra egin behar zela beheko solairua lau zatitan banatuz, eta lehenik proiektua egitea gure esku, eta gero hantxe, “jo ta fuego” ostiral arratsaldero, asteburuaren atari, josten, arotzean, sukaldean eta buztina lantzen zerbait ikasi genian. Moxok arrazoi.\nEdo montatutako laborategia: pote batekin argazkiak atera eta errebelatzen ere aritu gintuan; diapositibak egiten; liburu bana ere idatzi genian eta baita enkuadernatu ere. Kazetari sen honen oinarri, hilean behin idazten genian “Herri-Hitz” hilabetekaria.\nTa irratia, jo gure Traganarru irratia, oraindik ere martxan zagok hi. Grabatua zegok Euskadi Irratikoek zuzenean, hemendik, Euskal Herri guztirako egin zuten saioa Jaime, Arantxa eta Mª Karmenekin. A zer ume ahotsak gaur helduxeago direnenak. Zer esan pelikulari buruz, extralurtar bati Alkiza guztia erakutsi ondoren dena amets batean geratu zenekoa, bai pelikula eta bai eskolarteko saria. Hire beste pasioa garbi zagok zein zen; musika. Eneee, txistuko klasean egiten genituen parreak. “Pello Joxepe” eta “Uso xuria” behintzat ikasi genizkian, eta ez dek gutxi. Eskerrak soinu ttiki bana ez higuken erosi arazi behintzat. Edo kitarra; ze politta kitarra joaz Txirritaren bertsoak abesten genituenean. Bapatean hasteko puntturaino iritsi gintuan ta etzekiat-etzekiat jarraitu izan bagenu Egañak hainbeste txapel jantziko ote zituen.\nHainbat eta hainbat kontu zeudek gure memoritan. Hargatik bazekiat eta ziur nagok hire urterik kuttunenak Alkizan pasa hituela eta maite gaituala, guk hi bezela, baina jakin nahi genikek noiz etorriko haizen bixitan Alkizara Mendiola aldetik, hamaika korrika saio egindako parajetatik.\nGauza asko zor dizkiagu eta kolpean gauza asko aldatu izan arren, espero diagu halakoren batean kitarrarekin Xabier Leteren kantak abestuaz elkar ikustea. Hire umore ironiko hori ezin dek kolpean itzali. Guretzat beti “Xabier maixua” izango haiz eta … Denagatik milesker, agur eta ohore artixta!\nEa hurrengo bertsoren batek zerbait gogorarazten diken.\nGazte gazterik etorri hitzan\nta Alkizako partian\nzorte ederra izan genian\negon hitzan bitartian.\nOndo gogoan izango haugu\nbizi geraden artian\nhire aipamenak izango dituk\nEsan bezala ezagutua\ndiagu guk hainbeste poz\nHire esana aspaldikoa\nkantatu “denok” ta “gogoz”.\nAlaitasuna gure kontura\nXabier kantu ta bertsoz\nhik hor nonbaiten musika jarri\nsoinua ta kitarra joz.


Aranzadi | Zientzia Elkartea · Society of Sciences · Sociedad de Ciencias · Societé de Sciences » Burgoseko epaiketari buruzko erakusketa Arrasaten\nBurgoseko epaiketari buruzko erakusketa Arrasaten\nGipuzkoako Foru aldundiak eta Aranzadi zientzia elkarteak antolatu dute, eta giza eskubideen aurkako eraso hura ahanzturan ez geratzea izan dute helburu. Udaleko bizikidetza mahaiko kideak ere egon dira erakusketaren irekieran.\nIaz bete ziren 50 urte Burgosko Prozesua egin zela, non bederatzi lagun heriotza-zigorrera kondenatu zituen aginte frankistak. Urteurren horren harira, erakusketa antolatu dute Gipuzkoako Foru Aldundiak eta Aranzadi Zientzia Elkarteak, eta gaur arratsaldean inauguratu dute Arrasateko Kulturateko klaustroan. Bertan izan dira, besteak beste, Aldundiko Gobernantza diputatu Eider Mendoza, Giza Eskubideetako eta Kultura Demokratikoko foru zuzendari Ion Gambra eta Arrasateko alkate Maria Ubarretxena, bizikidetza mahaiko kideekin batera.\n“Gizarte-mobilizazioa arrakasta bat izan zen, erregimenaren aurkako desadostasuna zabaltzen lagundu baitzuen eta orduko agintariei erakutsi baitzien ezinezkoa zela protesta haiek itzaltzea. Kasuak izandako oihartzun mediatikoa zela eta, frankismoari berari egindako prozesu moduko bat bilakatu zen”, adierazi du Mendozak. “Etorkizuneko bizikidetzaren oinarriak jartzeko, gure iraganaren orrialde guztiak irakurri behar ditugu, ezer ezkutatu gabe”, gehitu du Ubarretxenak.\nTestuinguruan sakontzen du\nEpaiketaren testuinguru historikoan sakondu nahi du erakusketak. Meliton Manzanasen heriotzan parte hartzea leporatuta ETAko ustezko hamasei kide prozesatu zituzten 1970eko abenduan: bederatzi heriotza-zigor, 519 urteko kartzela-zigorrak eta absoluzio bat izan ziren emaitza. Gizarte zibilaren mobilizazioek eta presio internazionalak heriotza zigorrak ez gauzatzea ekarri zuten: “Euskal gizartearen garaipen txiki bat izan zen”, adierazi du Javi Buces Aranzadi elkarteko kideak.\nErakusketak hiru bloke izango ditu. Lehenengoan, Burgosko Prozesua gertatu zen testuinguru historikoa islatzen da. Bigarrenean, giza eskubideen urraketak eta frankismoak eragindako errepresioa azalduko dira; hirugarrenean, berriz, epaiketan gertatutakoa.\nErakusketa martxoaren 6ra arte bisitatu ahalko da, 17:30etik 20:30erako ordutegiarekin; domeketan itxita egongo da.\nBatez ere gazteei zuzenduta\nAurkeztu duten erakusketaren formatua “gazteei erakargarri egiteko” aukeratu dutela azaldu du Eider Mendozak. Hala ere, Donostian eta Deban aurrez egindako erakusketetan garai hura presenteago duten jende gehiago azaldu dela adierazi dute, ondorioz, gazte orori Kulturatera hurbiltzeko gonbidapena luzatu diete gaur bertan bildutako ordezkariek.


Haur misiolarien jardunaldia ospatzen dogu gaur. Otoitzaren eta diru-laguntzaren bitartez beste mutiko eta neskato batzukaz konpartitu daikien Jesusen “misiolari txiki” izatearen pozak esker onaz jabetzeko aukera emoten deuskun eguna da.\n- Eleizearen alde. Barri Ona mundu osora eroanez bizia emoteko gauza diranak izan daizan beti. ESKATU DEIOGUN JAUNARI.\nHoy es la Jornada de la Infancia Misionera que hace descubrir la alegría de ser “pequeños misioneros” de Jesús, que pueden compartir con otros niños y niñas a través de la oración y de la ayuda económica\n- Jesus Jauna, munduko ume guztiak zeure inguruan batu nahi dituzuna. K. E\n- .Gu guztion alde. Ume misiolaren familia handiak eta gu guztiok eskerronekoak izan gaitezala Jaungoikoak emon deuskun guztiagaz. Eskatu deiogun Jaunari.


Bankuko opari bat onartu aurretik jakin behar den guztia | Consumer\nBankuko opari bat onartu aurretik jakin behar den guztia\nBankuak opari bat onartzeak berekin dakar iraunkortasuna, lotura edo bidalketa-gastuak onartzea\nEgilea: helpmycash 2016-ko irailak 7\nBankuak interes-marjina hobetzeko duen beharrak erakundeen arteko gerra ekarri du bezero berriak erakartzeko, eta, batez ere, lotu egin ditu bezero errentagarri bihurtzeko. Nominen, kreditu-txartelen, funtsen harpidetzen eta abarren kopurua handitzeko. beren estrategia berraztertzen ari dira, etaopariak dira bezero berriak erakartzeko arma bat, mimeak baino banku bat bilatzen dutenak. Baina, zeren truke? Artikulu honetan zehazten dira bankuko opariak onartu aurretik ezagutu beharreko baldintzak.\nTelebistak, baxera, esku-dirua…\nBanketxeek bezeroei egiten dizkieten oparien katalogoa oso zabala da. Ohiko baxerak edo zartagin-jokoak eskura daitezke, baita esku-dirua edo azken gadget teknologikoak ere, hala nola HD telebistak, gama altuko smartphoneak edo Bluetooth entzungailuak, erlojuak ahaztu gabe, edo, bestela, esperientzia-pakete modernoenak (spa saioak, ekitaldi gastronomikoak, etab.). ). Bezeroak erakartzeko estrategia zuzentzen zaion bankuaren eta bezeroaren profilaren arabera, aukera bat edo bestea aukeratuko da.\nBanketxeak opari bat lortzea ez dago baldintzetatik salbuetsita. Telebista gutiziatua edo smartphone-aren azken modeloa eramanez gero, nomina kontu bat kontratatzetik hasi eta irauteko konpromisoa onartzen den arte (lau urtera luza daiteke) hainbat baldintza bete behar dira. Ez da kontu hutsa, eta, beraz, arretaz irakurri behar da kontratua eta baldintzak, eta merezi duen baloratu, bai eta erakunde bati denbora batez lotuta ekarriko duen aukera-kostua aztertu ere. Oro har, hauek dira bankuko oparia onartzean gehien eskatzen diren baldintzak:\nNomina edo bestelako sarrera erregularrak helbideratzea: kontu bati lotutako sustapena bada (opari gehienak kontu korronte bat irekiz eskaintzen dira), hartzekoak helbideratzea ezinbesteko baldintza izango da.\nLotutako produktuak kontratatzea: ez da nahikoa nomina helbideratzea eta erakundeak nolabaiteko lotespen motaren bat eskatzen du, dela txartel elkartu baten kontratazioa, pentsio-plan baten harpidetza edo gutxieneko mugimenduak egiteko betebeharra.\nIraupen-konpromisoa: ez dira nahikoa iraupen-konpromisorik hartu behar ez duten banku-sustapenak, bankuaren orainaldia onartzen bada. Oro har, urte batetik bi urtera bitartekoa izaten da, baina opariaren balioa oso handia bada, hirutara luza daiteke, edo, are, lau urtez.\nKontuan izan behar da iraute-konpromisoak irauten duen bitartean, kontratuak bestelakorik esaten ez badu, erakundeko bezero izaten jarraitu behar dela, eta hasierako baldintzak eta produktuak mantendu egin behar direla. Horrek aukera-kostua dakar, ezin baitira aldatu erakundearen hartzekoak, baina baita arrisku bat ere; izan ere, baldintzak betetzen ez badira, arrazoia edozein dela ere, eta soldata ordaintzeari utzi eta nomina sartzeari utzi behar bazaio, penalizazioa hartu beharko da.\nKontuz lotutako gastuekin\nHarrigarria bada ere, banku-opariak ustekabeko gastuekin batera joan daitezke:\nBidaltzeko garraioa. Erakundeak oparia bezeroaren etxera bidaltzea erabakitzen badu, baliteke bidalketa-gastuak kargatzea. Batzuetan, bankua haiekin joaten da. Erakundeari eska dakioke oparia bulegora bidaltzeko eta bezeroak jaso dezan. Nolanahi ere, eragiketak bidalketa-gasturik duen galdetu behar da, eta zenbat igotzen den.\nKonturako atxikipena. Gauzen bidezko etekinak zergapetu eta zergapetu behar dira, Ogasunak aurrezkiaren errentei aplikatzen dizkien zerga-tasen arabera. Tasa horiek 2016. urtean% 19,% 21 eta% 23 dira, irabazien bolumenaren arabera. Oro har,% 19 ordaindu behar da, eta erakundeak zuzenean kalkulatuko du. Bankuaren eta sustapenaren arabera, atxikipena bezeroaren kontura egin ahal izango da; beraz, dagokion kontuaren balioa deskontatuko da, edo erakundearen kontura.\nBanku komisioak. Nahiz eta ez egon zuzenean opariarekin lotuta, ez da ahaztu behar banku-kontu bat kontratatzeak hainbat komisioren ordainketa ekar dezakeela. Sustapeneko baldintzak eta lotutako gastuak aztertu behar diren bezala, kontratatutako produktuek zer baldintza dituzten eta kontu korrontea eta txartelak komisiorik gabe dauden egiaztatu behar da.\nMerezi al du bankuko opari bat onartzea?\nBaldintzak onargarriak badira, gastuak ez dira existitzen edo oso murriztuak, kontuak ez du komisiorik eta produktua oso erakargarria da eta balio jakin bat du; beraz, sakonera hori sustatzeko kanpainarekin bat egiteak zentzua izan dezake.\nHala ere, ez dago gehiago baloratzerik baldintzak konpentsatzen diren eta, egia esan, oparia beharrezkoa den eta laster eduki behar den edo, aitzitik, berehala edo baldintzarik gabe, eta, aldiz, sortutako interesekin, produktu bera kontrata daitekeen, bankuarekin ezkondu beharrik ez izatearen abantailarekin.\nbanku-zerbitzuak bankuak opariak


Mundua delakoan... (Maialen Lujanbio EiTB-z) • ZUZEU\nAsteroko bisita egin du gaur Maialen Lujanbiok Euskadi Irratiko Faktoriara. Eta bertan EiTBri buruz esandakoak hausnarketarako bidea emango du, beste behin. (ENTZUN).\nEgunotakoa bezalako itsas denborale batean izan zen, iaz. Hor lehertu zen itsasokoa ez ezik beste olatu bat. Kritika bat EiTBri, ETB2ri, zehazki. Enbataren notizia jarraitzeko zuzeneko konexioetan lortu baitzuen bere funtzio publikoaren gailurra. Kostaldeko herrietako euskaldunak, beretzat gazteleraz hizketan jartzea.\nOlatuak baretu zirenean kritika hark utzi zuen bere sedimentua. Handik gutxira azaldu zuen EiTBk euskaldunen hitzak euskaraz emitituko zituela erdal katean ere, gauza bera elebitan esanarazi gabe. Baina hemen da berriz olatu zaharren aroa, eta urak bere bidera bezala, entzun ditugu berriz zarauztarrak edo bermeotarrak gaztelera jatorrean. Hemezortzi elkarrizketatuetatik bi euskaraz atzoko Teleberrian.\nKomunikabide elebidunek euskara nola, norekin eta zertarako erabiltzen duten, bai Onda Vascan edo Garan, gai horrek badu mamia, baina denen artean, inork izatekotan, medio publikoak luke ardurarik handiena. Hor dugu adibidez “El Conquistador” saio sonatua, beste gaitz askoren artean hau ere baduena. Partaideak asko dira euskal hiztunak, ikus-entzuleak ere asko eta asko euskaldunak. Eta nola lortzen duen ETB2k euskaldunak euskaldunak erdaraz entzuten jartzea.\nEz da hizkuntza kontua bakarrik, mundu erreferentzial kontua ere bada. ETB2ko lehiaketan aurrera egiteko, adibidez, jakin behar duzu “cómo se dice en Murcia…” edo bi aukerotan zein den zuzena: “Belen Esteban o Kiko Rivera”. Eta ez da mundu erreferentziala bakarrik, ahoskera ere bada, betiko aurkezleak oraindik Zaraitzu esan ezinda sumatzea. Eta ahoskera hurbiltasuna da, eta errespetua.\nEz da gainera ahoskera kontua bakarrik, ikuspuntua ere bada, non duzun ardatza. Ze, Reyes Pradok, adibidez, ahoskera dotore askoa du euskaraz, baina beti paradoxa berean kateatzen dute: Andaluziatik euskaldunoi begira. Bart ikusi berri dugu ihauterietan, Zalgizeko dantzariei sevillanak irakasten eta Mixel Etxekoparri “zuen euskalki berezi hori” esaten. Alegia, ikusleok aurkezlearekin identifikatuta eta euskaldun jendea aborigen, exotiko, aztergai. Sevilla etxekotu eta Zalgize arrotz egin.\n“8 apellidos vascos” aren albo-kalteak dira oraindik. “Todos los apellidos vascos” delako saio hori bezala. Hor abizenak ez dira arazoa, abizenak norenak diren da kontua: Boris Izagirre, Willy Toledo… Horiek dira euskal herritarrentzat intereseko eta erreferentziako pertsonak? Baietz esango didate, horiek direla Euskadi errealeko erreferentziak. Eta izan, seguru asko izango dira, besterik da EiTBk hori elikatu behar duen.\nMundua ez dela Euskal Herrian bukatzen esango didate, ireki egin behar dela mundura. Eta ados, zabal gaitezen, Kanadara, Madagaskarra, Indiara… mundura! Ekar ditzagun elkarrizketatuak mundutik, ez baitago gauza itxiagorik mundu Espainiari deitzea baino. Eta EiTBk Euskal Herriko erdaldunei mundua euskaraz edo euskararantz behintzat erakusten ari ordez gehiegitan ari zaigu euskaldunoi, mundua delakoan, Espainia erakusten.\neitb, Euskadi Irratia, euskal telebista, Faktoria, irratia, Mailen Lujanbio\n13 pentsamendu “Mundua delakoan… (Maialen Lujanbio EiTB-z)”-ri buruz\nXerapio 2016-02-10 14:48\nEz nintzateke harrituko Lujanbiori EiTB-n bi teleberri geratzen zaizkiola esango balidate.\nBide batez, aurreko baten, txundituta geratu nintzen ETBk Bartzelonako kaleetan elkarrizketatu zituen hainbat pertsonatik DEN-DENEK katalanez erantzun zutela ikusita. Gogoratzen dudanez, uste dut bikoiztu egin zituztela.\nJJ 2016-02-10 19:27\nEiTB sumisio eta espainiartze eskola bilakatua dabil aspaldian. Hainbat atal ukitu ditu Maialenek, eta horietan ituan jo: euskaldunak (baita Iparraldekoak ere) españolez hizketan jartzea dela, erreferentziak direla, bertokoa exotikotzat jotzea dela, ahoskeraren garrantziaz, eta abar, eta abar.\nGauza bakarrean ez nator bat. Gara, Deia edo Onda Vasca hedabide elebidunak? Nondik nora?\nPeru Dulantz 2016-02-11 09:41\nAskok pentsatzen duguna hain zuzen eta egoki esateagatik, eskerrik asko, Maialen.\nSugar 2016-02-11 11:28\nAdos EITBri egiten zaizkion kritikekin, baina 15 elkarrizketatu baldin badituzte ta 13 gazteleraz erantzun baldin badute, pertsona hoien errua ere izango da, zati txikiagoa agian baina errua ere.\nEITBko edonor doa zuri kalean elkarrizketatzera, euskaraz egiten dezu ta kito. Zein da arazoa? Agian gazteleraz behar duela izan? Ba beste batengana jo beharko du.\nEITBk egiten duena iguingarria da, baina gu ere oso erraza jartzen diegu.\nSugar Fri 2016-02-11 14:27\nEsango nuke Euskal Herriko instituzio ezberdinek (eta EiTBk, haietako baten zati izaki) zerikusi handia duela guk “horren erraz” jartzearekin. Boterearen karraio euskaltasunaren erreferente autoproklamatu diren horiek egoera “normala” hori dela erabaki eta praktikatzen badute, demagun, “pixka bat es mucho” eta horrelakoekin, herriak hori asimilatuko du. Pedagogia asko falta da herri honetan.\nOso ona Maialen!\nSuagar 2016-02-12 11:07\nNoski zerikusia ta errua dutela, baina euskararen aldekoa baldin bazera, kolonizatua gaudela uzte badezu, euskaraz egin behar dela al danean uste badezu…\nNolatan behartzen ez zaituztenean ia denak pasatzen gara gaztelerara?\nJada ez dut erraten orduak eman behar dituztela euskaraz egiten, agian ez dute ezta norekin.\nBaina eskaintzen zaienean…\nEzin bagera gai ezta ETBkoei errateko ez duzula euskaraz errandakoa itzuli nahi, nolatan egingo dugu beste zeozer?\nEuskaraz jada hitzegin dute, ez da osakidetzara jotzea ta euskara dakiena bilatu behar dezula, ez da kexarik jarri behar…..\nBaina bai, erantzule haundienak betikoak dira, ta hoiek ez dira euskaltzaleak, ta gehien gehienak erdaldunak dira.\nPeru Dulantz 2016-02-12 14:50\n” baina euskararen aldekoa baldin bazera, kolonizatua gaudela uzte badezu, euskaraz egin behar dela al danean uste badezu…” Baina jende gehiena ez da horrelakoa, jendeak bere egunerokotasunean askoz ere kezka arruntagoak eta mundanoagoak ditu, normala den bezala. Euskararen “frikiak” gutxi batzuk baino ez gara, zorionez edo zoritxarrez, Jende arruntak dauzkan ahalmenen, aukeren eta pizgarrien arabera jokatuko du, eta hor ez dago euskaldunak erruduntzerik; hizkuntzarekiko konpromisoan eta militantzian munduko gizakien batez bestekoaren oso gainetik gaudelakoan nago, gure balintzak eta inguruabarrak kontuan hartuta.\nSugar 2016-02-16 12:05\nJendeak beti du beste zerbait buruan, gauzak ondo joaten zaizkionean ta gaizki joaten zaikionean ere, baina beraiek dira erraten dutenak euskararen aldekoak direla % zabal batean.\nTa bataz beste gainetik egoteagatik ezin da gehiago eskatu? Dena ondo iruditu behar zaigu?\nUlertzen dut ama hizkuntz euskara dutenen jarrera Frankismoan jaio baziren, lazgarria da buruan eragin ziotena, hizkuntzarekin egin zietena…\nBaina Frankismo ta gero jaio ziranak?\nZure ama hizkuntza euskara da, ETBk etortzen zaizu ta euskaraz egiten diogu, horrekin zure hautua argi gelditzen da, ea gazteleraz egingo degun galdetzen digutenean gai ez izatea ezetz erantzuteko ta hain % haundian… Baina gero mundu guztia euskararen alde.\nBataz beste gainetik gaude baina galdetzen digutenean, inolako burrukarik egin behar ez degunean… horrela jarduten badegu, jai dugu.\nTa jada ama hizkuntz gaztelera duenak baina euskaltzalea dana,nola jardun behar du ama hizkuntza euskara dutenak horrela jarduten badute?\nTa ama hizkuntza gaztelera duenak ta nahiz ta euskara jakin euskaltzalea ez dana?\nAzkenean nortzuk egingo dugu euskara?\nOrduan argi dago Jaularitzak plazaratutako inkesta gezur hutsa dela, edo manipulatua dagoelako edo jendeak gezurra erraten duelako.\nIrala 2016-02-15 12:28\nOro har euskararekiko konpromisoan batez bestekoaren gainetik egoteak zer esan gura du? Ezin diodala koherentzia handiagorik eskatu Gipuzkoako herri euskalduneneko alkate txit independentistari etb2ko teleberrian erdaraz barra-barra entzuten diodala? Edo ezin ditudala tripak iraulka erakutsi kostaldeko alkate euskaldun abertzalisimo bati areto betean “erdaraz arinago amaituko dugu” entzunda?\nPeru Dulantz 2016-02-16 12:35\nBakoitzari bere ardurak eskatzea ondo dago, dagokienaren arabera. Esan nahi dudana zera da: nahikoa dela herritar euskaldun xumeak errunduntzeaz haien politikarien erabakiengatik eta jokabideagatik. ETB2 erdaraz da, eta erdaraz galdetzen badizute, ulergarria iruditzen zait erdaraz erantzutea, euskaraz galdetuz gero euskaraz erantzutea naturalena den bezala. Oso kontzientzia maila handia behar da erdaraz hitz egiten dizutenei euskaraz erantzuteko, eta herritar xumeei hori exijitzea gehigi iruditzen zait.\ninax 2016-03-04 15:02\nHorregatik dago euskera hemen egoera honetan eta Katalana aldiz Kataluinan egoera hobean.\nGaur egun hemen bizi diren bertan jaiotako españolek badakite euskeraz, eta erderaz hitzegiten badu nik euskeraz erantzun diezaioket, biak ulertzen gara. Lehen guri esaten ziguten, etzakitela euskeraz eta guz españolez bai, beraz, baina orain EROSKIko kajerak nik euskeraz boltxa bat eskatu eta eskerrikasko esanda gero “buenas tardes” batekin agurtzen didanean AKTIBISMOAGATIK egiten du, izan ere Txinara aste bat badoa, erraz ikasten du- kaixo-agur-eskerrikasko Txineraz esaten.\ninax 2016-03-04 14:52\nEITBri Madrilek misio zehatz bat jarri dio, EUSKAL HERRIAREN negazionismoa egitera, herri honen historia ez da esistitzen, ez dugu ez historia ez herri ez kultura propiorik.\nEduki dezakegun bakarra Espainiako beste komunitate autonomoak dutena da:\n-Plater tipiko bat\n-Dantza tipiko bat\n-Tokiko azentua (espainieraz)\n-Esaldi tpiko bat “aibalaox Patxi”\nBeste guztia tapatu egin behar da, filologo internazionalei euskara ikasteak prestigioa ematen diela eta beraz Europako beste unibertsitatetan euskara irakasten dela Poloniako neska batengandik entzun behar izan nuen eta geroztik atzerritar askori.\nEuskal historian interes handia dagoela eta ikerketa asko martxan Londoneko lagun batzuengandik, hau inoiz ez du EITB k agertzen, filologo ezezagun eta txar batek arkeologia merkeko artikulu bat idazten duenean, (beste zientzialariek ezetatzen dutena)\n“los vascos no son tan antiguos” esanez, hori bai.\nHau da, gure herria balioztatzen duten gauzak EITB k INOIZ EZ, GUTXIESTEN DITUENAK BERRIZ , “que no sois pa tanto eeee” aditzera heman nahi duten albisteak, BETI.\nEITB da euskal herriaren NEGAZIONISTAK duten herramienta nagusietako bat\nEITB euskara bultzatzeko eta herria BEReuskalduntzeko sortu genuen,\n(gero kafe para todos horretan beste komunitateek tv a nahi zuten) gero EITB ren kontrola aldiz españolek hartu dute barruan eta edozein kate autonomiko bilakatu dute, euskerazko bi kateetan PRESUPUESTO exkaxa AURREKONTUaren 4 xox gastatzen, eta diru guztia españolezko ETB2 eta gure ahotsa munduan behar lukeen ETBSAT era (honek diasporan daudenei euren seme alabei euskera pixkat irakastea eragozten die, galdeizeue zer nahiago duten diasporan, euskeraz pixkat ikasi ala españoles Martuteneko azkeneko barrioan zuhaitz baten adar bat erori dela jakin)\nEITBk programazioa oso kaxkarra du, eta kaxkarra izateaz gain EUSKAL HERRIAREKIKO NEGAZIONISTA eta Españiaren panfleto.\nEuskal Herriko EMAKUME HARRO bat 2016-03-07 21:52\nErabat ados Maialen Lujanbiorekin.


Albisteak - Dutxa Mixer motak\nA-ren artean alde handia dago dutxako txorrota errendimendu onarekin eta dutxako txorrota errendimendu txarrarekin. Errendimendu ona duen dutxako txorrota egiteko, ura aurrezteko efektua oso ona da, eta 100.000 aldiz piztu eta itzali bada ere, ez da ihes egingo eta horrek ur asko aurrez dezake. Beraz, onena da goi teknologiako dutxa txorrota modernoa aukeratzea.\nDutxa desmuntatzen dugunean, gutxi gorabehera ulertzen ditugu hainbat osagai. Ez dio axola zein zati dendutxa, ordezkaezina den papera betetzen du dutxaren eguneroko lanean. Dutxaren funtziorik garrantzitsuena eta funtsezkoena txorrotaren gorputz nagusiak kontrolatzen du.Familiako dutxa arruntak ura ateratzeko modu ugari izan ohi ditu. Txorrotaren gorputz nagusiaren kontrolik gabe, ezinezkoa da ur-irteera konturatzea eta ur-irteera modu desberdinak aldatzea. Oso garrantzitsua da punta-puntako gorputza aukeratzea, material sendoak eta teknologia handikoak.\nDutxako txorrota kartutxoa desberdina da, funtzioa desberdina da, hiru txorrota mota daude kartutxoa merkatuan, zeramikazko disko balbulen muina, altzairu herdoilgaitzezko bola balbula eta roll motako balbula muina dira, eta horien artean zeramikazko disko balbulen nukleoaren prezioa nahiko baxua da, kutsadura nahiko txikia da, baina apurtzeko erraza da; altzairu herdoilgaitzezko bola balbulak, teknologia handiko edukiarekin, uraren tenperatura zehatz kontrolatu dezake, energia eta ura aurreztu ditzake; Roll motako bobina, funtzionatzeko erraza, batez ere biraketa leuna, baina zahartzearen eta higaduraren erresistentziaren ezaugarriak ere baditu.\nTenperatura konstante automatikoa dutxa’s nahasketa balbulak uraren tenperatura automatikoki konstantearen funtzioa du. Irteerako uraren tenperatura benetako beharren arabera ezarri ondoren, irteerako uraren tenperatura azkar irits daiteke eta automatikoki konstantea da, ur hotz eta beroaren sarrerako presioaren, tenperaturaren edo irteerako ur emariaren aldaketek ez dute eraginik eragiten. bainurako prozesuan bat-bateko ur hotz eta beroaren tenperaturaren arazoa. Ur hotzaren eta beroaren sarrerako presioa, tenperatura edo irteerako fluxua aldatzen direnean, irteerako tenperaturaren aldaketa barruan dago± 2 ℃.Gainera, ur termostatikoa nahasteko balbulak hotzak eta hotz-hotzak ekiditeko funtzioak ditu. Bainatzeko prozesuan, ur hotza bat-batean eteten denean, ur termostatikoa nahasteko balbulak automatikoki itxi dezake ur beroa segundo batzuen buruan, eta horrek eskaladaren aurkako segurtasun babesaren papera betetzen du; ur beroa bat-batean eteten denean, ur termostatikoa nahasteko balbulak automatikoki itxi dezake ur hotza segundo gutxiren buruan, eta horrek hotz-shockaren aurkako segurtasun-babesaren papera betetzen du.\nAukeratu ona dutxa burua, dutxa eder baten hasiera da, aukeratu egokia eta kalitate handiko dutxa burua.\nSukaldeko txorrota ateragarriaren iradokizuna\nZer da hormako txorrota?\nHardware Funtzionala Sukaldeko armairuan


Bazkaldu baino lehen Gazteluzar gazteluko hondarretara bisita gidatua egin dute\nLarunbat honetan, hamaseigarren urtez jarraian, Hondarribiko eta Irungo Alardeetako konpainia eta parte-hartze murriztuko unitate ezberdinetako buruzagiak bi alardeen arteko anaitasun bazkaria ospatzeko elkartu dira.\nEguna 11:00etan hasi zen Irungo batzokian txistorra eta salda batekin. 12:30ean Gazteluzar gazteluko hondarretara bisita gidatua egin zen, non Iñaki Garrido historialariak 1522ko San Martzialeko Gudaz hitz egin zuen.\n14:30ean agintariak Atalaia jatetxera zuzendu ziren non 100 bat kide elkartu ziren bazkariaz gozatzera.\n“Oso gustora egon gara eta Iñaki Garridok emandako hitzaldiaz asko disfrutatu dugu. Topaketa hauek, gure arteko loturak estutu eta gertaera historikoei buruz gehiago jakiteko balio dute”, adierazi zuen Hondarribiko Alardearen Burgumaisua den Iñaki Sagarzazuk.\nBazkaldu ondoren bi alardeen indarra eta luzarotasuna islatzen duen galtzada-harria obra entregatu zen. Lana batzorde batetik bestera eskualdatzen da bazkari honetan eta jasotzen duen batzordeak urte osoan zehar gordetzen du. Kasu honetan San Martzial Alardearen Jenerala den Paco Carrillok Hondarribiko Alardearen Burgumaisua den Iñaki Sagarzazuri eskura eman zion galtzada-harria.\n“Kontutan izanda 1522ko San Martzial Alardearen Gudaren inguruan fundazio berri bat sortu dela eta urte bukaeran jarduerak egiten hasi dela, ondo iruditu zitzaigun egun horietan gertatutakoaren berri gehiago jakiteko aukera izatea. Horregatik antolatu dugu bisita gidatua eta hitzaldia”, esan zuen San Martzial Alardearen Jenerala den Paco Carrillok.


Ostegun Gizena | Laskorain Ikastola\nInauteriak ate joka ditugun honetan prestaketetan hasi gara.\nSakramentinoetan lantzen ari garen zirku proiektuari amaiera emango diogu ostegun gizenean ikuskizun dotore bat eginez. Adin tarte bakoitza zirkuko pertsonaia batez mozorrotuko da.\nBestalde, gelan, mozorro txokoa egingo dugu, horretarako etxean dituzuen mozorroak gelara ekartzea eskertuko genizueke. Mesedez, zuen mozorroei izena jarri. Txoko honen iraupena aste batekoa izango da; otsailaren 10etik 14ra.\nOstegun Gizen bezperan, asteazken arratsaldean, otsailak 19, barruko festa bat egingo dugu Ikastolan. Zuen etxeetan zezenak, buruhandiak, erraldoiak… izanez gero ikastolara ekartzea eskertuko genizueke egunean bertan.\nOstegun gizenari dagokionez, ordutegi berezia izango dugu, ohi bezala. Jaialdia eta gero, 2 urteko ikasleak 11:00 – 11:30 bitarte jasotzeko aukera izango duzue, gelan bertan. 3, 4 eta 5 urteko eta LH1-2ko ikasleei dagokionez, jaialdia amaitu eta gero gelara igoko gara eta 11:30ean jaitsiko gara patiora, ohiko lekutik.\nOstegunean, jaialdia amaitzean autobus zerbitzua egongo da 11:30ean, baina erabili behar duenak ondorengo esteka bete behar du.\nLehen Hezkuntzako 3. mailatik 6. mailakoek Usabalen ospatuko dute Ostegun Gizena. Ikasleak 09:00-11:15era egongo dira ikastolan. Bertan, ikasleek ekintza ezberdinetan parte hartuko dute.\nAutobus zerbitzua egongo da. Horretaz gain, zuetako batzuk Sakramentinoetako HH eta LH 1-2koen desfilea ikustera joango zaretenez, nahi izanez gero, ikasleak Usabaletik 11:15ean Berazubiko plazara eramango ditugu irakasleok. Honegatik, eskertuko genizueke ondorengo galdekizuna beteko bazenute.\nJarraiean, Ostegun Gizeneko Usabalgo egitaraua bidaltzen dizuegu\n09:00 Mozorrotu eta margotu gelan.\n09:40 Gelako argazkia.\n09:50 Euskal Dantzak (Sorgin Dantza, Zazpi jauzi eta Txapeloa)\nBi jaialdi hauetan Bigarren Hezkuntzako ikasleen laguntza izango dugu.\nHonetaz gain, inauterietako abestien liburuxka bidaltzen dizuegu.\nKantu liburuxka inauteriak.pdf


Zer dira algoritmoak, eta zer eragin dute gure bizitzan? | Iritzia | Berria\nZer dira algoritmoak, eta zer eragin dute gure bizitzan?\nJulian Estevez. -\nMatematika hotzaren diktadura gure artean dago jadanik. Ez bakarrik robot batean mozorroturik, baizik eta gure bizitzan eragiten diguten hainbat software eta arau publikotan. Ziur nago, irakurle hori, algoritmoei buruz gogoeta egiteko denbora uzten badizut, gehiengoak lan, Internet, ordenagailu, software edo burtsari buruz idatziko dudala pentsatuko duzula. Ba, oraingoan ez, sexu indarkeria izango da gaia.\nAlgoritmo hotz horiek ere sexu-indarkeria kasu bat gertatzen denean erabiltzen diren tresnak dira eta.\n2007az geroztik, sexu indarkeria-kasu bat gertatzen denean, poliziak inkesta labur bat betearazten dio biktimari, eta ondoren poliziak berak beste formulario bat betetzen du. Poliziak biktimaren hitza ez du aldagai funtsezkotzat hartzen, zergatik? Bere egoera emozionalak ez omen dio uzten errealitate hutsa adierazten.\nGaldera sorta horien ondoren, formula matematiko sinple batekin biktimaren arrisku egoera kalkulatzen da. Hain zuzen, bost arrisku puntuazioetatik bat aukeratzen da sexu erasoa jasandako emakumearentzat: arriskurik ez, arrisku baxua, tarteko arriskua, arrisku altua eta arrisku latza. Sentiberatasunik gabe, matematikaren hoztasunean.\nHori horrela, emakume horren bizia formula matematiko baten menpe gelditzen da, ateratako puntuazioaren arabera babes polizial gehiago edo gutxiago jarriko zaio eta. Formula iraganeko sexu- indarkeria kasuak aztertuta garatu da, pertsonak eta gizartea bera denboran zehar aldagaitzak bagina bezala.\nAtentzioa eman beharko liguke formula matematiko bat horrelako gauzak egiteaz arduratzen dela jakiteak. Pertsonen portaera guztiz aurreikusgarria al da? Hala balitz, jada ez legoke aitzakiarik polizaren ordez ordenagailu batek galdetegia bete dezan.\nEstatu barruan galdetegi berdintsuak daude polizia talde ezberdinen artean. Esan bezala, luzetik martxan dago bizitza arriskua kalkulatzeko prozedura hori, eta urteak pasatzen dira protokolo horiek aldatu arte. Hala ere, dagoeneko kexak eta ebaluazio akatsak salatu dira. Nola arrazoitu biktimaren lagun eta familiartekoei emakume horrek zaintza poliziala ez izateko arrazoiak algoritmo baten menpe daudela?


Txantrea - Wikipedia, entziklopedia askea.\nTxantrea (lagunartean Txan izenez ezaguna) Iruñeko auzoa da, hiriaren iparraldean dago. 1950ko hamarkadan sortutako hirigintza-garapenekin bat dator.\nIparraldean Ezkaba auzoa eta Antsoaingo artean dago, ekialdean Burlata eta Atarrabiako artean, hegoaldean Beloso-Erripagaña auzoen eta mendebaldean Arrotxapea eta Alde Zaharra auzoen artean.\n2020ko maiatzean 19 784 biztanle erregistratu zituen, horietatik 9 573 gizonak eta 10 211 emakumeak.\n1 Berezko nortasuna\n1.1 "Auzo gatazkatsua"\n4 Hauteskundeen emaitzak\n12 Armarria eta ereserkia\n13 Auzotar ospetsuak\nFrankismo garaian auzolanean eraikia, nortasun handiko langile auzoa da, non hainbat ekimen auzolanean egin izan diren. Berezko ikurrak baditu eta, umore onean, Txantreako Errepublika Independentea ezizena ematen zaio. Gaur egun herria ez izan arren (auzoa da), herria ematen duela esaten dute askok, eta Txantreako biztanle askok iruindartzat ez, baizik txantreartzat dute beren burua.\nBarricada rock taldearen bigarren disko luzea Barrio Conflictivo (1985), Txantrea auzoari eskainita zegoen non, 1980. hamarkadan mugimendu politiko indartsua zegoen. Bertako borroka hain zen handia non askotan atxiloketak, manifestazioak, barrikadak eta poliziaren aurkako liskarren ondorioz, komunikabide espainiarrek "auzo gatazkatsua" ezizena ipini zioten.\nTxantreako aireko ikuspegia\nAbesbatzaren ardura zuen Katedraleko kalonjeari txantre zeritzon (gaztelaniaz chantre, frantsesezko chanteur [«abeslari»] izenetik), eta hari zegozkion lurretan eraiki baitzen auzoa, Txantrea izena egokitu zitzaion auzune hari ere. Hedaduraz, hango etxe baxu eta ondoan baratzea duten beste herrietako etxetxoei ere txantrea deitzen zaie sarritan Iruñe inguruan. Gaur egun hor mintzatzen diren bi hizkuntza nagusietan (euskara eta gaztelania) euskarazko idazkera erabiltzen da gehienbat: Txantrea. Areago, 2017.eko maiatzean ekimena plazaratu zuten bertakoek izen ofizial bakarra horixe izan dadin Iruñeko udalari eskatuz, eta honek hala erabaki zuen 2017ko abenduan.\nTxantreak 19.797 biztanle ditu (2017).\n1999ko udal hauteskundeak:\nUdal hauteskundeak 2009:\nBesteak 319 3,1\nGuztira 10.312 100\nTxantreako jaiak Maiatzaren lehena zubian ospatzen dira, langileriaren omenez. 2013an, adibidez, apirilaren 30etik maiatzaren 5era bitartean izan dira. Jaiak auzoko eragileek, eta auzokideek orokorrean, antolatzen dituzte auzolanaren bidez. Jaierako azken larunbatean "kaldereteak" egiten dira, azken urteotan, Alemanak deituriko auzoko zatian, eta igandean "paellada" Txantreako plazan. Horietako egun bat Gazte Eguna da eta gazte bazkari erraldoia egiten da "Festalekua" deituriko karpan. Gauean, gainera, adin guztietarako egitarau oparoa prestatzen du Txantreako Festa Biltzarrak: mexikanak, gazteentzako Festalekuan kontzertuak, Felix plazan (Armonia Txantreana peñak antolatutakoak) etab.\nFestak hasi aurreko asteburuan txantrearrek hitzordua dute Auzotegi auzo-etxean taldeak egin eta festen egitaraua etxerik etxe banatzeko. Hala, txantrear guztiek, borondatearen truke, egitaraua eskutara, edo bestela auzoko dendatxoetan hartuta, izaten dute irakurgai.\nDone Jakue eliza: 1966ean eraikia eta Javier Guibert eta Fernando Redón iruindar arkitektoek diseinatua.\nTxantrea plaza (duela urte batzuk bertan "rastroa" egiten zen)\nArmarria eta ereserkiaAldatu\nTxantreak, bere nortasun sentimendua dela eta, armarri propioa dauka. Auzoko etxe tipikoak, mugakidea den Magdalena auzoko zubiak eta Txantrea hitzak osatzen dute armarria.\nEreserkia ere badauka, gaztelaniaz:\nVinimos de acá y de allá\nsalimos de nuestras tierras\nformamos un nuevo hogar\nnuevo pueblo, sangre nueva.\nUniendo sudor y afán\nsembrando vida en la piedra\nllegó el fruto a germinar\nel barrio de la Txantrea. Txantrea, Txantrea\nbarrio trabajador de la Iruña bella.\nlucha, sudor y unión es tu bandera.\nen busca abierta y noble de un ideal.\nSiempre los txantreanos, marchando juntos\nmano con mano vivamos todos en amistad.\nHumilde fue tu linaje\nhumilde al nacer tu día\ndifícil el ver tu sangre\nentre burlas y entre risas.\ntengo una casita blanquita para ti en un rincon de la txantrea (bis)\nen tu balcon yo te esperare hasta el amanecer (bis)\nInjerto con savia vieja\nllegaste a mostrar un día\nla sangre que hay en tus venas\nes sangre de Euskal Herria\nGazteen artean oso entzuna den abesti bat ere badago. Banda Batxokik, auzoko talde batek, euskaratu zuen. Hona hemen zati bat:\nEtxe txuri bat badaukat zuretzat\nTxantreako txoko batean (bis)\nZure balkoipean iluntzerako ohohohooooh\negongo naiz, zu maitatzeko! (bis)\nhorregatikan neska-mutil guztiek\noheratzeko ordua baino lehen leihoa\nzabal-zabalik uzten dute ea txantrearrik\nTxantrea beti aurrera, aurrera!\nTxantrea beti aurrera!\nEuskal Herriko probintzietan pareko tokirik ez da!\nEnrique Villarreal Armendariz El Drogas (1959), abeslaria, Barricada musika taldeko kidea.\nSergio Iribarren, "Kako", Banda Batxoki taldeko abeslaria.\nGorka Iraizoz (1981), futbolaria.\nBorja Ekiza (1988), futbolaria.\nMikel Idoate (1989), pilotaria.\nIker Muniain (1992), futbolaria.\n↑ [Betiko hautsitako esteka] Iruñeko udala. Populazioaren datuak 2017-01-02\n(Gaztelaniaz) Txantrea.net, Txantreako auzo mugimenduaren webgunea\nAzken aldaketa 19 abendua 2021(e)an, 18:19(e)tan\nOrriaren azken aldaketa: 19 abendua 2021, 18:19.


Urduritasunak gaur eguerdian askatuko dira, estropada amaitzen denean | El Diario Vasco\nCosta UrolaUrduritasunak gaur eguerdian askatuko dira, estropada amaitzen denean\nUrduritasunak gaur eguerdian askatuko dira, estropada amaitzen denean\nArraunlariei zaletuen animorik ez zaie faltako. / ETXEBERRIA\nIritsi da egun handia. Aste osoko urduritasunak eta tentsioa eguerdi partean askatuko dira, estropada amaierarekin bat. Herri osoa bere bi traineruen pendiente dago, eta ez herritarrak bakarrik, Oriok beste hainbat tokitan ere zale asko ditu. Bazkide kopurua ikusi besterik ez dago Orio arraun klubak pizten duen sentimendua frogatzeko.\nGehienak bat datoz; zaila dago, bi arerio handi gainditu behar dira, baina konfiantza nabaritzen da zaleen artean. Denboraldian zehar, itsasoa egon denean, Orio ondo moldatu izan da, baina estropada guztiak dira desberdinak. Kale zozketak ere eragina izango du.\nLehendabizi Santi Zabaletaren neskak uretaratuko dira. San Juan eta Hibaika dituzte aurretik, nahiz ez diferentzia handiarekin. Denboraldian zehar hirugarren ibili dira, eta gaurkoan hortik aurrera lortzen dutena sorpresa galanta izango litzateke. Mutilek ere, esan bezala, zaila daukate, baina nork daki... Amestea libre da, eta ea bandera etxera ekartzea lortzen duten. Aupa Orio!\nPrimer laboratorio participativo sobre el Plan de Turismo, el martes Ducati ha organizado un rally turístico que finalizará en Orio


AutoCAD ikastaro librea, Deskargarako eskuragarri - Geofumed\nIraila, 2012 AutoCAD-Autodesk, Downloads, Irakaskuntza CAD / GIS, Nabarmenduak\nDenbora pixka bat argitaratu dugu AutoCAD Doako doako bertsioa, gaur egun AutoCAD 2013 bertsioa kaleratu da. Bertan, lehenengo atala deskargatu ahal izango duzu doan eta gainera:\nOrain eros dezakezu deskargatzeko!\nZergatik da Free AutoCAD ikastaroa?\nAutoCAD Free Ikastaroa deritzo, linean ikusi ahal izateko kosturik gabe. Posta elektronikoa deskargatzeko edo bidaltzeko kostua dauka.\nElkarrekin, Z! Kupoiak eta berehalako gidak AutoCAD ikastaroa 013 bertsio berri bat garatu dugu, zuzenean partzialki edo erabat zuzenean erosi ahal izateko.\nProduktua erosi denean, barne hartzen du produktua:\nAutoCAD 2013 2D eta 3D baino gehiagoko ikastaroa osatzea 450 bideoak\n17,000 marrazkiekin gehiago dwg de blokeak eta ereduak 3D\nOrain bideo eguneratuak daudenean, bi DVD, Windows exekutagarriak, instalazio gabe exekutatzen dira.\nEgia da. Ikastaroaren gaia bi AutoCAD 450 2013 prozesua modelaketa 2D dimentsiotan egiten dena master dezakezu 3 bideoak baino gehiago biltzen ditu.\nBideo guztiak bereizmen handikoak dira eta audioa gaztelaniaz sartu eta bloke asko gehitu badituzte, behin betiko dohaintza da prezio honetarako, kontuan hartuta modalitateetako bat zure etxearen atarira posta elektronikoz bidaltzen dela kontuan hartuta.\nEdukien zerrenda azpian:\nLehenengo atala: AutoCAD 2013ren oinarrizko kontzeptuak\n2 kapitulua: AutoCAD 2013 pantaila interfazea\nBigarren atala: Objektuen eraikuntza sinplea\nHirugarren atala: objektu aurreratuaren eraikuntza\nLaugarren atala: Objektuen edizio sinplea\nBosgarren atala: marrazkiak antolatzea\nSeigarren atala: Tamaina\nZazpigarren atala: diseinua eta argitalpena\nZortzigarren atala: hiru dimentsiotako marrazkia\nIkastaroa FastSpring-ren zerbitzu segurua erabiliz ordainduko da, jendeak eskatutakoa eta tokiko moneta baliokidea duten formatuen bidez ordaindu ahal izateko.\nBigarrena nazioarteko transferentziarekin. Horretarako, "Erosketa agindua" hautatu behar duzu, zure hirian bertan zure lehentasunezko bankuarekin zure banku korrespontsalaren datuak jasotzeko.\nIrakurleen eskaerei erantzunez, beste bi aukera gehitu ditugu: bi DVDko edukia deskargatzea eta banakako kapituluak deskargatzea:\n1. Bi CDen deskarga zuzena.\nBi disko, bloke eta ariketa fitxategiak biltzen ditu. US $ 29.99 Erosi ikastaro osoa\n2. AutoCAD 2013 ikastaro osoa, postaz bidalia.\n3 eta 4 asteen artean heltzen da. Bi disko, bloke eta ariketa fitxategiak biltzen ditu.US $ 34.99 Erosi ikastaro osoa\n3. Ikastaroaren atal zatiak deskarga bidez.\nZuzeneko deskarga sekzioz. Ez du blokeak edo fitxategiak ematen ikastaro osoa, bideoak eta azalpenak bakarrik.\nLehenengo atala (Oinarrizko kontzeptuak)\nUS $ 4.99 erosi\nBigarren atala (Objektuen eraikuntza sinplea)\nHirugarren atala (Objektu Aurreratuen Eraikuntza)\nLaugarren atala (Editatu objektuak)\nBosgarren atala (Dibujo de organización)\nUS $ 4.99erosi\nSeigarren atala (Dimensioning / Dimensioning)\nZazpigarren atala (Inprimaketa, marrazkia eta argitalpena)\nZortzigarren atala (Hiru dimentsioko marrazkia)\n4. Erosi hainbat atal aldi berean\nSustapena: Deskargatu Lehenengo atala doan.\nProba fasean egon arren, Zatoca Classifieds-en adeitasunez, ikastaroaren lehen kapitulua aldi baterako doan emango da eta sustapenaren existentzia agortu arte:\nHorretarako, honako baldintzak bete behar dira:\nEgin Google Drive kontu bat (Google Docs antza)\nHori bai, sustapena denbora mugatu bat da.\nIkastaro honen erosketa deskarga doakoa da gaur egun ez dago erabilgarri.\nLinean doan ikusi ahal izango duzu soilik\naurreko Post«Aurreko 10 + 5 1 elementuak gogoratzea + aldizkaria\nNext Post Ia 50 geltokiak guztira taula konparatiboaHurrengo »\n32 "Free AutoCAD ikastaroa" deskargarako erabilgarri dauden erantzunak\nSaldutakoa ez dela AutoCAD programa argitzen dut, baina ikastaroa.\nBidalketarako saldu aurretik, baina orain deskarga daiteke bakarrik, ZatocaClasificados.\nEsteka utzi dut.\nMaximo Echevarria dio:\nZure dendekin konektatzen saiatzen naiz AutoCAD 2013 kopia bat eskatzeko, BAINA EZ DITU AUKERAK ETA LOTURAK EZ DITUZU.\nMESEDEZ Ezin esango dut peuden ADQUIRIRI eredugarria 2013 ACAD OF programa honen sR.LUIS MANUELS GONZALEZ NAVA? eta ordainketa aukerak\nHala da Deskargatzen duzuna, DVD batean grabatuz posta elektronikoz bidaliko zaizu.\nGood. Autocad 2013 ikastaroa deskargatuz gero, bi CD, bloke eta ariketa ez ezik, 400 liburu digitalen orrialdeak ere sartu beharko lirateke.\nEskuratu nire eskaera handia izan balitz, 50-tik 200 kopietatik?\nAutoCAD 2013-en oinarritzen da, noski, 2012 ikastaroaren eguneratze batekin.\nBideoak bereizmen handikoak dira\n2013 autocad ikastaro osoa lortu nahi nuen 450 bideoekin eta beste batzuekin.\nAutocad 2013-ekin egin behar dudan jakin beharra nuen, gaiak 2012-ren beste ikastaro baten antzekoak zirela ikustean, zalantza sortzen zait.\nOrdainduko nuke Paypal 30 dolarren kostua linean deskargatzeko.\nIrudi kalitate ona dutela jakin nahi nuen.\nBai, sustapena jarraitzen du.\nLanpetuta gaude zure Gmail kontua bidaliz eta CloudHQ-era estekatuta duzula jakin dezazun\nJose Raul Berrios dio:\njarraitu promozioa lehenengo zatia doan deskargatzeko ... Baldintzak betetzen ditut\nezin duzu oraindik deskargatzeko esteka eman ...?\njarraitu lehenengo zatia doan sustatzeko ...?\nIkastaroaren audioa gaztelaniaz dago, ingelesez erabiltzen diren komandoak, erabiltzaileek nagusi baitira.\nFernando Carrillo dio:\nAutocad-en komandoen bertsioaren ikastaroa, gaztelaniaz edo ingelesez?\nOrdainketa zordunketa-txartelarekin egin dezakezu, baina ezin dizugu esan aipatu duzunarekin hitz egin ahal izateko.\nBai, ariketak biltzen ditu.\nFrancisco Salgado Rangel dio:\nHello. benetan ikastaroa erosteko, batez helbide bat bidaliz interesa naiz. Baina hori egin aurretik, zuk erantzun zidan galdera batzuk oso atsegina bada mesedez, galdetu nahi nuke. 1.- adierazten da ordainketa kreditu-txartelarekin egin dezakete Baina zer izango zordunketa mastercard Walmart? Egin daiteke, 2.- dagoeneko hautatuta noski, baina nire galdera da ariketak egin badakartza. Eskerrik asko eta espero dut gonbita erantzuna.\nKaixo Gabriel Erosteko artikuluan adierazitako esteka jarraituz, kreditu txartelarekin edo PayPal bidez ordaintzen duzu.\nAutoCAD programa ez dago sartuta, baina ikaslearen bertsioa deskargatu dezakezu http://students.autodesk.com 36 hilabeteetarako balio duela.\nBidal iezadazu erosteko pausoak, Estatu Batuetan bizi naiz Texas estatuan, zehatzagoak izateko, autocad-a nire ordenagailuan instalatu behar den ere jakin nahi nuke\nEz nuen erantzunik jaso, berriro bidali.\nErantzuna erantzun dut\nKontua da ez naizela Mexikokoa, baina saldo bat dut Mercadopago de Mexikon eta horregaitik gustatuko litzaidake bide horregatik ordaintzea gustatuko litzaidake, erosi ezazu fisikoa, bidalketa egiten duzu, eta horrek asko interesatzen zait, eta iristen naizen bitartean. Asko kostatzen den produktua, moduluen deskarga estekak bidaltzen dizkidazu, 8 direla uste dut? egiaztatzera joateko.\nEskerrik asko aldez aurretik zure ulermenagatik.\nHorrela ordaindu dezakezu, jakina. Informazioa zure posta elektronikora bidali dugu.\nMexikon bazaude, ez dut beharrezkoa ikusten deskargagarria den bertsioa behar duzula, aste bat baino gutxiagora iritsiz geroztik.\nBaina linean egiaztatzeko sarbidea emango dizugu.\nHori dela eta, deskargak kostua du ordaindutako zerbitzu batean dagoen bezala.\nnago ikastaroa erosteko interesa, baina ez beharbada baduzu dut ordaindu ahal Mexikoko MercadoPago arabera, ez da oreka bat izatea ez eta erabili nahi nuke.\nBertsio fisikoa erosi badut, bertsio deskargagarria bidal diezazukezu produktua iristen den bitartean? Jakina, suposatzen dut bertsio fisikoaren prezioa bakarrik izango litzateke.\nEskerrik asko zure erantzunean aldez aurretik.\nBideoak bai testua eta audioak gaztelaniaz daude.\nInteresa lortzeko nago, baina nire kontsultan da: filmak eta DIGITAL BOOK DIRA Ingurumen gaztelaniaz edo ingelesez?\nArtikuluaren behealdeko argibideak ikusi dituzun bezala, lehenengo ataleko 4 kapituluak doakoak dira.\nIzan Dropbox kontua, ez baduzu bat irekita.\nHasi saioa CloudHQ-n eta lotu Google Drive eta Dropbox kontua\nJorge Escoda Escoda dio:\nZer da lehenengo ikasgaia ikastera?\nIkastaro hau prestatzen ari naiz baina doakoa baldin bada.\nZure posta elektronikora bidali dugu informazioa\nVICTOR VASQUEZ dio:\nVictor Vasquez naiz, Diseinatzaile grafikoa eta Web diseinatzailea. 13 autoa ikasi behar dut gehiegi saltzen duen merkatuan ikusi dudalako eta programa oso erabilgarria da. Album eta liburua eta bideoak erosi nahi ditut. Horren arrazoia ez da autokadaz jakin dezaketenaren atzean geratzea. Badakit nahiko ondo datorren hori. eta atsegin dut ez dut askoz arazo Illustrator bezalako hainbat programa, Design erabili dudalako, Quarxexprees 8, Fireword, Photoshop, Ezin duzu mesedez bidali me informazio erosteko gisa eta ikasteko.\n29.99 dolarrak 128.74 Bolivares fuertes dira.\nErosi baduzu postaz bidaltzeko, 34.99 dolarrak 150.20 berdinak dira\nBolivares sendoaren prezioa zer izango litzateke? Zure bideoak ikusi eta bikainak dira. Agurra.\nBi-astero aldizkari digital librea UFOetan, parapsikologian, esoterismoan, zibilizazio faltak. Hainbat doako eta ordaindutako ikastaroak eskaintzen ditu, liburuak, audioak eta bideoak deskargatzen ditu.


Harrizko muino baten gainean dago gaztelua, metro batzuk beherago Biduze ibaia Aturrirekin bat egitera joaten ikusten duela. Leku ezin hobean zegoen Biduze eta Aturri ibaietan gora eta behera igaro zitezkeen txalupa, ala eta gainerako ontziak kontrolatzeko. Bestalde, denbora luzean egon behar izan zuen erresumen, bizkonderrien eta jaurerrien arteko mugan, eta zegoen lekuan egonik, eta jaurgo baten egoitza eta mugako gaztelu izanik, bistan da ez zuela egiteko faltarik izango. Baina, suntsitu ere egin zuten bizpahiru aldiz.\n1763tik aurrera, Gixuneko herria ere, Bardozekoa eta Uhurtikoa bezala, Lapurdiko parte izango zen, berek hala eskaturik eta Estatuko kontseiluak hartara eraginik. Eta gaztelua ere -nahikoa hondatua, orduko- Lapurdiko bilakatu zen herriarekin batera.\nHerriaren izena gisu (karea) hitzetik bide dator.\nKanpoko ikuspegi orokorra, ipar-ekialdetik begiraturik. (2001)\nHerria, leinua eta gaztelua, hirurak nahasten ditu lehenengo aipamenak. XI. mendean aurkeztu zuten Gixune, lehenengoz, historiaren aurrean; Antso III.a Gartzes Nagusiak (1004-1035) Lapurdiko bizkonterria sortzeko egin zuen agirian, hain zuzen; 1023 inguruan. XI. mendearen bigarren erdialdean, Arbelako bizkonderriari loturik agertzen da, eta hori bera ere Lapurdikotik berezirik. Gixuneko jaurerria noiz sortu zen ere ez dakigu zuzen. 1070a baino lehen sortu izango zela, hori baino gauza ziurragorik ez.\nGixuneko jaunen genealogia dagokionez, Joan Jaurgainek 1898an proposatua ontzat eman izan da, baina hura egiaztatuko duen agiri fidagarririk ez da aurkitu oraindik. Genealogia horren arabera, Sancho I Fortun Arbelako lehenengo bizkondearen semea izango zen Gixuneko lehenengo jauna; XI. mendearen bukaeran. Eta horren semea, Fort Sanche Ortesko Malfara izeneko bizkondeak hil zuenez, beste seme batek hartu bide zuen oinordetza, eta anaiaren hiltzailea, Arnaud Sanche, hil izango zuen gero. 1105. urte inguruan Ahaxako oinordekoarekin ezkondu omen zen gero, eta Gixuneko eta Ahaxako jaun ez ezik, Garaziko Iriberriko jaun ere bilakatu zen azkenean. Gixuneko eta Ahaxako hirugarren eta laugarren jaunak Bonet II.a eta Bonet III.a izan ziren, 1135etik 1168ra, lehenengoa, eta 1168tik 1185era, bigarrena. Ahaxa deitura erabiltzen zuten horiek.\nDirudienez, Bonet III.aren ondoren banandu egin ziren bi jaurerriak, eta Guillaume Arnaud Ahaxa izan zen Gixuneko bosgarren jauna. Zernahi dela ere, 1186ko agiri batean Gixuneko eta Ahaxako jaun balitz bezala agertzen da hori, berak ezarri baitzuen lekukoari zegokion sinadura.\nHor eteten da Jaurgainek proposatu zuen genealogia-katea, eta horren arabera, badakigu XII. mendean zeintzuk izan ziren Gixuneko jaun, baina ez, XIII. mendean zeintzuk izan ziren.\nGuillem Arnalt de Guissen baino ez da agertzen 1237tik 1248rako Nafarroaren eta Ingalaterraren arteko gerra bukatzean Leicesterko kondeak eta Nafarroaren aldekoek egin zituzten kalte zerrendetan. Baina ezin da, salaketa irakurrita bakarrik behintzat, gizon hori gixundarra zen, hango jaun zen edo gazteluaren jabe zen jakin. Genealogia kontuetan aditu direnen arabera, Gixuneko seigarren jauna izango zen eta 1255ean artean bizirik egongo zen, Ingalaterrako Eduardo printzeak gaztelua Guilhem Arnaud Atharratzeri, Lapurdiko baileri edo erregeren ordezkariari uzteko eskatu baitzion urte horretan.\nHandik bi urtera, 1257ko uztailaren 27an, zehatzago esateko, gerrari talde bat osatu zuten baionarrek eta, gauean Gixunera joanik, herria hartu, eta gaztelua erre zuten goizean. Ez dakigu zergatik egin zuten hori, baina erabat suntsiturik geratu zen gaztelua, eta ez zuten, dirudienez, XIV. mendearen erdialdera arte berreraiki, hala adierazten dute bederen aztarnarik eta gazteluari buruzko berririk ezak. Gertatuak gertatu eta gaztelua gaztelu, ez zen, nonbait, Gixune jaunik gabe geratu, XIII. mendearen bukaeran leinu berri bat ageri baita, Albret leinua, Aturri ibaiaz bestaldeko leinu ospetsua, hain zuzen.\nEhun Urteko gerra hasia zen jadanik (1337), eta gero eta hurbilago ziren frantziar gudarosteak, Agen hartua baitzuten orduko. Gixuneko gobernadorearen eta Lapurdiko bizkondearen izendatze kontuak zirela-eta, Albret leinua ingeles administraziorekin liskarrean zebilen bien bitartean.\n1338az gero Albreteko Bernardeitz (edo Bernard Aiz) zen Gixuneko jaun. Handik bi urtera, beren jauna Albreteko Pierre zela jakinarazi zieten Gixuneko herritarrei. Horrek, Albret leinukoren baten sasiko semea, izatez, Gixuneko Mirepeix izeneko nasa erosi zion Baionako bikote bati.\nLiskar horietatik Albretarrak irten ziren irabazle, eta, 1338an, Gixunen gaztelua berreraikitzeko baimena eman zion Ingalaterrako erregeak Albreteko Pierreri. Gaur egun Gixunen ikus ditzakegun aztarnen parte bat ordukoa da, arkitekturari dagokionez behintzat. Ingalaterrako erregeren baimen agirian ez da agertzen, lehendik zegoena gotortzeko edo, baionarrek mende bat lehenago erabat suntsitu bazuten, berri-berritik egiteko, zertako eman zion baimena.\nLancastereko dukearen garaian -1377tik aurrera, behintzat- txanpona ere egin izan zen Gixuneko gazteluan. Eta badirudi, nahiz eta hau dioen pasartea oso argia ez izan, Gaztelako eta Leongo Pedro I.a erregearen oinordeko zelako egin ahal izan zuela, Ingalaterrako Eduardo III.aren edo bere aitaren baimenarekin, noski. Gaztelu pribatu batean horrelako lanak egitea, harritzekoa da, hala ere.\nLeinu bidez, Albreteko Joanari zegokion Albreteko Pierreren oinordeko izatea, eta hala izan zen. Arnaud Curtonekin ezkondu zen Joana, Ane izeneko alaba bat izan zuten. Karlos Beaumontekoarekin ezkondu zen hori, 1407ko urtarrilaren 19ko itunak bi leinuak lotzen zituela. Eta Gixuneko jaurgoa ere beaumondarren eskuetara igaro zen horrela. Beaumondarrek titulu bat gehiago izango zuten handik aurrera. 1409an, Gixuneko bidesaria edo Aturri ibaian pasatzen zen saltzeko jenero guztiaren gain petxa-edo kobratzeko eskubidea beretu zuen.\nGixuneko hurrengo jauna Luis Beaumontekoa izan zen, Leringo lehenengo kondea. Orduko Akize artekoa hartua zuten frantsesak. Nor zeinen alde zegoen erakusteko garaia zen, beraz. 1444an, Gixune baroierri egin zuen Ingalaterrako Enrike VI.ak.\n1449an, berriz ere erasoari ekin zioten frantsesek, biarnotarren laguntzarekin. Zuberoa hartu ondoren, Lapurdi eta Baiona berenganatzeko asmoz abiatu ziren. Baionara bidean, Hastingues hartu zuten, eta Gixune inguratu zuten gero, 1449ko abenduaren erdialdean, 5 edo 6.000 gerrari eta hainbat kanoirekin.\nBada Gixunen gertatuaren kronikarik, baina luze joko luke idatzi den guztia hona ekartzeak. Laburtuz, beraz…. Joan Perez Donamaria omen zegoen Gixunen gazteluzain, eta beaumondarren ordezko. 300 edo 800 pertsona omen ziren frantsesei eta biarnotarrei aurre egiteko prest zeudenak. Gau batean, 1.600 edo 4.000 baionar joan ziren, marea aprobetxatuz Aturri gora, alkatea buru zutela, inguraturik zeudenei laguntzera; eta hainbat noble lapurtar eta gaskoi, haien artean. Baina Gaston IV.a Foixko kondea gailendu zen gatazkan, eta, hildako, itotako eta desagertu, gizon-galera handia izan omen zen gixundarrei laguntzera joan zirenen artean. Dena dela, Gixunek amore eman zuen 1449ko abenduaren 15ean, eta frantziar gudarosteek bidea libre izan zuten Baiona aldera jarraitzeko. Gatazkatik bizirik irten zirenei joaten utzi omen zieten gutxienez.\nGaston IV.ak Lavedango jauna jarri zuen gero Gixunen gazteluzain, sei hilabeterako. Eta Luis Beaumonteko Gixuneko baroiak epe horretan leialtasun zina egin ez zuenez, han zituen eskubide guztiak galdu zituen.\n1450ean, berriz ere Albretarren eskuetara itzuli ziren Gixuneko gaztelua eta baroi titulua. Karlos II.a zen orduan Albreteko jaun. Karlos II.a hil zenean (1471), Albreteko Alain bilakatu zen Gixuneko eta Albret etxeko jaun, Joan III.a Albretekoaren, edo, 1494tik 1516ra Nafarroako errege izango zenaren aita, hain zuzen.\nGarai horretan, Joan Lur Calom-go jaunak zuen, izatez, Gixuneko gazteluaren ardura, baina ordezko bat uzten zuen han. 1473an Bertrand Bedorede zegoen Joan Lur-en ordezko.\n1485eko uztailaren 27an, ordea, Albreteko Alainek Gixunen eta inguruetan berari zegokiona Roger Agramonti eman zion, dohaintza moduan: justizia ahalmenak, Gixuneko baroierria, etekinak, nasa, errota etab. Oraindik argitu gabe dago zergatik egin zuen dohaintza hori, baina Agramondarren aspaldiko asmoa beren jabetza Biduze edo Ereitia ibaiaren bukaeraraino hedatzea zela, hori gauza jakina zen. Alabaina, ez zuten zerabilten asmoa 1534. urtera arte lortu ahal izan. Bestalde, eta hau nola eta zergatik izan ere ez dakigu oraindik, beaumondarrak egin ziren Gixuneko gazteluaren jabe, eta Luis II.a Leringo bigarren kondea izan zen hango hurrengo baroia.\nBien bitartean, berriz ere gerra zibila piztu zen Nafarroan. Joan III.a Nafarroako erregeak Gilles La Balme bidali zuen gaztelua hartzera, eta 1494an, Bernard Domezain Gixuneko orduko gazteluzainak, amore eman behar izan zuen erasotzaileen indarrak ikusita. Handik hara, berriz ere Albreteko Alain bilakatu zen Gixuneko baroi. Hori hil zenean (1522), semea ere hila baitzen orduko, bilobak hartu zuen Gixuneko gaztelua, Nafarroako Enrike II.a erregeak, alegia (1517-1555).\nEz dugu hau ziurta dezakeen agiririk aurkitu, baina Gixuneko gaztelua ere erre egin izango zuten espainiarrek 1523an, inguruko hainbat herri eta gaztelu erre zituzten eta.\nGaztelarrek Nafarroa Garaia hartu zutenean gainbehera hasi ziren Iparraldeko leinu gehienak. Leinu bakarra salbatu zen gainbehera horretatik, Agramont etxekoa. Hori suspertu egin zen orduan, eta sekulako indarra hartu zuen Aturri arroan, eta Baionan ere bai. Enrike II.a zen Gixuneko jabe 1534ko azaroaren 8an, eta, harekin hitzartu ondoren, Gixuneko gazteluaren jabe egiteko agindu zion Klara Agramond orduko leinuburuak Sarrikotako Johannoti: “Gixuneko gazteluaz eta gotorlekuaz jabetu”.\nHartan bukatu zen, eta betiko, Albret etxekoen garaia. handik aurrera Agramondarren lurraldeei loturik geratu da Gixune, Bidaxuneko administrazioaren menpean, alegia. 1563an, Gixune konderri egin zuen Karlos IX.a Frantziako erregeak, eta Antonio I.a Agramont leinukoa izan zen konderriko eta inguruetako beste hainbat herri eta lurretako jaun. Gero, dukerri bilakatu zen 1687tik aurrera, Antonio IV.a Noaillesko dukearen alabaren ezkontza zela bide. Harrez gero, Gixuneko duke titulua erabili izan zuten Agramont etxeko oinordeko nagusiek, ordu arte, XVII. mendean behintzat, konde titulua erabili izan baitzuten.\nGixuneko gazteluari buruzko berri gutxi da gainerakoan, Agramond leinukoei lotuta geratu zenez geroztik (1534). Erlijio gerrak eta espainiarren mehatxuak zirela-eta, Gixuneko eta Ezpeletako gazteluetan gerrariak jartzeko eskatu zion Denys de la Hilliere Baionako gobernadoreak Frantziako erregeari 1589an, hala ekialdean eta hegoaldean babesa izan zezan hiriak.\nErlijio gerrek iraun zuten bitartean ez zen soldadurik falta izan Gixunen, batzuetan Baionatik bidaltzen zituzten soldaduak eta janaria. 1749an ere, berriz ere garai estuak zirelako-edo, baziren soldaduak Gixuneko gazteluan, eta hartan herritarrek ordaindu behar zituzten gastuak: 350 libera. Baina 1764rako utzita zegoen gaztelua, eta ez, oso egoera onean.\nGaur egun Gixuneko dukea da gazteluaren jabe, eta Ondare Historikoen zerrenda sartua dago, baina gaztelua hondatzen ari da.\nBiduze ibaia eta gaztelua. (2001)\nAngelu zuzenez eratua du oinplanoa, eta, muinoari jarraiki, ekialdetik mendebaldera hedatzen da. 30 metro luze da eta 20 metro zabal, gutxi gorabehera. Aztarnak, berriz, ikus daitezkeen gehienak XIV. mendekoak dira.\nLubanarroa zuen ekialdean, gaur egun gaztelua ikusteko ibilbidea den lekuan. Leku malkarra eta defendi erraza zuen iparraldea, Biduzera begira eta ibaia bistan dela, eta nahikoa malda etzanean jaisten dela, hegoaldea. Mendebaldean muinoaren bukaera aldera, triangelu formako lurrak eta terraza edo zabaltza bat direla zioen Rene Cuzacq-ek 1967an; Aturri aldera kanoiak jartzeko egokitua, beharbada. Anne Berdoy-entzat (2001), berriz, kasko baten aztarna dagoela alde horretan; egitura zaharrago baten aztarna-edo.\nLehen aipatu dugun lubanarroaren goiko aldean dago dorre nagusia; 8 bat metro luze da gaur egun. Dorre-atari motakoa da, arku baten gainean eraikia, alegia, Biarnoko estilora. Marrazki zahar batean ikusi ahal izan dugunez, gaur den baino askoz garaiagoa zen dorrea, eta almenaduna. Goiko aldean puska handia falta du, baina oraindik ikus daitezke mataka baten aztarnak. Puntu erdiko arkua zuen sarrerak, lurretik bost bat metrora. Gaur egun harriz itxita dago. Sartzeko zubi altxagarri bat zen, lubanarroaren gainean.\nHarresi sendoak zituen, dirudienez, eta altuera handikoak gainera; 10 bat metrokoak, gutxi gorabehera. Tamalez, gune batzuetan ezponda bilakaturik daude gaur egun. Gain zabala zuten, oinez lasai ibiltzeko bezain zabala, baina ez zuten almenarik. Hormei dagokienez, berriz, ez ditu denak egitura batekoak, ezta horma aldeak berak ere. Iparraldekoan garbi ikusten da bi alde edo atal dituela. Ekialdekoan leihoek erakartzen dute arreta XVII. edo XVIII. mendean eginiko leihoak edo irekidurak baititu. Mendebaldeko horma, berriz, gazteluko jaunen egoitzaren fatxada zen. Besteak baino zaharragoa eta egitura hobekoa da, eta besteek baino leiho eta argi-zulo gehiago ditu: bi leiho-pare gotiko, bakarkako bat, beste irekidura batzuk, gaur egun itxiak. Alde horretan zuen/du ate ezkutua edo poterna e`re, eta hori da gaur egun gazteluak duen sarrera bakarra. Matakan baten aztarnak ere nabari dira, halaber. Hegoaldean, hormatal bakarrak osatzen du harresia.\nGorago esan bezala, Biarnoko estilora egina da dorre nagusia. Bi harresi atalen erdian harturik dago. 2’10 metro lodiko hormak ditu. Dorrearen bi aldeetara, eraikin batzuen aztarnak ageri dira, ekialdeko harresiari erantsirik. Badirudi ur biltegi bat ere bazela alde horretan, hego-ekialdeko izkinan.\nLorioaren ipar-mendebaldean dago jaunen jauregi izandakoa, lehen aipatu den ate ezkutuaren ondoan, hain zuzen. Batzuen ustez hori da gazteluak duen eraikuntzarik zaharrena. Alde bakoitzak 13 metro ditu, eta 3 solairu, jauregiak. Beste eraikin batzuen aztarnak ere nabari dira esparruko hego-mendebaldean.\nKareharri grisez egina dago gaztelua, Gixuneko kareharria deritzanaz egina, dirudienez. Harrobia bistan dago oraindik, ibaiaren aldera.\nGotorlekuaren ekialdeko etxeek hiribildu moduko bat osatzen zuten Erdi Aroan, bere harresi, lubanarro eta guzti, eta, 1817ko plano baten arabera, elizak zutik irauten zuen XIX. mendean.\nBaionako udal agiritegiko 1590eko planoaren xehetasuna: Gixuneko gazteluaren marrazkia eta inguruko etxeak. (Sendoa argitaraldia, HiriBuruak.Baiona).\nBiduze ibaiaren ondoko gain batean dago gaztelua, portuko auzotik hurbil.\nGaztelu ingurua ikus daiteke, baina harriak erortzeko arriskua dela-eta sarrera galarazita egongo da beharbada, sartzeko debekurik ez dagoen arren.


Fadoa nabigazio bilakatuta, João Braga eta Carmo Moniz\nAtlantikoko kresala Salako oholtzaraino heldu zaigu. Bidaia hasi duen abesti tristeak bisita egingo digu, herri mina duelako. Urrezko aroa bizi du arimaren kantuak eta zorte handia dugu gurean entzun dezakegulako. Fadoa, berriro, nabigazio bilakatuko da, arrisku, iragana eta etorkizuna, tradizioa eta modernitatea, hori guztia atlantikoko kantuaren sakoneko sustraiak berreskuratzeko.\nDatorren maiatzaren 22an, fadoari buruz esan den guztia bilduta geldituko da bi nortasun eta ahots apartetan. Carmo Moniz Pereira, fadoa abesteko ezinbesteko ezaugarri den emozioz jantzitako ahots samurrarekin. Eta João Braga, poesiarekiko betidanik izan duen grina biziarekin eta kantatzean nabari zaion emozio sutsuarekin. Noites de Fado zikloaren parada berria dugu aurrez aurre, ontzia utzi eta lurreratzeko prest.\nJoão Braga: ahotsa\nJose Luis Nobre Costa: Lisboako gitarra\nJaime Santos Jr: biola\nJoel Pina: baxua\nData: 2013ko maiatzaren 22a


Azkarrago sortu / zerrendatu zenbait zerrenda konbinazio posibleak Excel-en\nEsate baterako, A2: A6, B2: B8 eta C2: C6 eremuko hiru zerrenden konbinazio posible guztiak zerrendatu behar ditut. Hiru zerrendekin 175 konbinazioak daude, eta oso denbora asko izango dut eta guztiak nireak zerrendatuko ditu. Baina Kutools for Excel-en Zerrenda guztiak konbinazioak Erabilgarritasuna Excel-en denbora laburrean ematen diren zerrenda konbinazio posible guztiak erraz sortzeko eta zerrendatzeko lagungarriak izan daitezke.\nEgin klik Kutools > Txertatu > Zerrenda guztiak konbinazioakIkusi pantaila planoak:\nErabilgarritasun honek zutabe batean emandako datuen zerrenda konbinazio posible guztiak zerrendatuko ditu. Egin honela:\n1. Egin klik Kutools > Txertatu > Zerrenda guztiak konbinazioak.\n2. Konbinazio guztien zerrenda elkarrizketa-koadroan, egin behar duzu:\n(1) Egin klik Mota koadroa eta hautatu Balio goitibeherako zerrendatik;\nAholkua: Mesedez, aukeratu Bereizle zerrendako goitibeherako zerrendan banatzailea gehitzeko behar duzu.\n(2) Egin klik Arakatzeko botoia konbinazioak sortuko dituen datuen zerrenda hautatzeko, eta egin klik OK botoia.\nTip: Datuak ere sartu ditzakezu Testu koadroa zuzenean, eta bereizi sarrera bakoitza koma "," rekin.\n(3) Egin klik Gehitu botoia.\n(4) Goiko pausoa errepikatu (1) - (3) datuak eta banatzaileak zerrenda gehiago gehitzeko zure beharren arabera.\n3. Egin klik Ok botoia.\n4. Sakatu leihoan, zehaztu helmugako barrutiaren lehenengo gelaxka, konbinazio guztiak irteeraz eta egin klik OK botoia.\nDatu-zerrenden zerrenda konbinazio posible guztiak behin eta berriro zehaztutako barrutian zerrendatzen dira.\nOhar: Balioak edo bereizleak elkarrizketa-koadroan sartu ondoren, oinarritutako konbinazioak zerrendatu nahi dituzun elementuak egiazta ditzakezu, eta ez dituzula egiaztatu behar beste itmes.\nDemostrazioa: laster zerrendak zenbait konbinazio posibleak sortu / zerrendatu


Lehen zatian borobildu du Mondrak Hernaniren aurkako partidua (3-1) - Arrasate - Goiena.eus\nLehen zatian borobildu du Mondrak Hernaniren aurkako partidua (3-1)\nImanol Beloki 2016-10-15 19:32\nGorka Eraña baloiaz.\nMondrak 3-1 garaitu du Hernani Mojategin. Lehen zati borobila egin dute zuri-moreek, izan ere etxekoen hiru golak zati horretan izan dira. Lehen gola Gorka Erañak sartu du zortzigarren minutuan, bigarrena berriz, Iker Uribarrenek eta hirugarrena Santxok. Bigarren zatian, aldiz, lasaitu egin dira etxekoak eta aurkarien gol bat jaso arren, hiru puntuak etxean geratu dira.\nPartidua hasi aurretik Mondra taldeko Haritz Ezpeleta atezainari elkartasun mezua adierazi diote taldekideek. Pankarta batekin argazkia atera dute: Animo Haritz. Laster gerria emuten berriz Aupa Mondra! lelopean.\nLeloari jarraituz, gerra eman dute gaur arratsaldean Mojategin, eta hiru puntuak lortuta hurrengo partidua prestatzen hasiko dira asteon. Sailkapenean hirugarren postuan daude Josu Zubiaren mutilak, eta hurrengo jardunaldia Vasconiaren aurka jokatu beharko dute etxetik kanpora.\nAloña garaipen beharrean\nAloña Mendik, berriz, Oiartzunen jokatu du partidua eta 2-0 galdu dute oñatiarrek. Sei jardunalditan bost galdu dituzte, eta Mondraren aurkakoa berdindu. Hala, sailkapenean azken postuan daude puntu bakarrarekin, eta zulotik ateratzeko eta bide batez puntuak batzen hasteko, Amaikak Bat taldearen aurka hiru puntuak lortu beharko dituzte datorren jardunaldian.\nLuzapenean garaitu du Bergarak\nErregional preferente mailako Bergarak luzapenean lortu zuen hiru puntuak Tolosatik ekartzea. 3-4 emaitzarekin amaitu zen partidua, eta orain hirugarren postuan daude 11 punturekin. Hurrengo partidua, berriz, etxean jokatuko dute Beasain taldearen aurka.\nUDAk seitik sei\nUDak sasoi betean jarraitzen du eta gaurkoan Martutene garaitu du Ibarran 4-0. Lehen gola 27. minutuan sartu du Anderrek, eta bigarrena ere berak sareratu du 46. minutuan. Hirugarrena 76. minutuan sartu du Rodrik eta partiduko azkena Santxok egin du 90. minutuan.


Baseliza hori, funtsean, Markina-Xemeingo baselizetan interesgarrienetakoa da, ze, ondare-baloreak ezeze, kofradiak be iraun egiten dau gaur egunean, eta kofradiak dira, izan be, elizateak eta uribilduak baino lehenagoko gizarte-erakundeak.\nKofradia horrek nortasun handia dauka gaur egun be, eta XIX. gizaldian birritan egin ebazan ahaleginak (1824. eta 1864. urtean) baselizea parrokia bilakatu eiten.\nBadira beste baseliza batzuk be bertako huts-guneak aztertu eta beranduko gotikotzat jo daitekezanak.\nHorreetariko bat Madalena da, Zeinka auzoan dago eta elizburuan zurezko trozala dauka.\nBaseliza hori gurata erre eben 1988. urtean, eta barriztukeran lehenago ez eukan ataria jarri deutse.\nIrudiak salbatu egin ebezan eta gaur egun be bertan dagoz Madalena, San Ildefontso eta Paduako San Antonioren irudiak.\nBeste baseliza bat estilo gotikoko huts-guneak daukazan Elorriagako San Lorentzo da, Iturrizak dinoanez aspaldi parrokia izan zana.\nXVII. gizaldian berreregi egin eben eraikina Martin Lexardiren zuzendaritzapean; Etxebarri elizateko lurretan egon arren Markinako aginpidetzakoa dan Santa Engrazi baselizan be jardun eban.\nOinplanoari jagokonez, ezaugarri arruntak azaltzen jakuzala esan daikegu.\nAmaitzeko, Artako San Pedro, aldare osteko leiho aurrerromanikoa aztertukeran aitatu doguna, gotikotzat hartu daiteke, ateko arku zorrotzari begiratu ezkero behinik behin.\nBaseliza horreek guztiak osotzen dabe, zalantza barik, udalerriko multzo gotikoa: garai ona izan zan harako ha, baseliza askori joakonean XVI. gizaldiko obra gotikoak dirala ahaztu barik.\nHori guztia gorabehera, baseliza honeetan hainbat eta hainbat konponketa izan dira (horma, ganalde eta huts-guneetan batez be), eta sarritan goitik behera aldatuarazo dabe eraikinaren jatorrizko egiturea (179) Ildo horri jarraituz, lan honetan eskinten dogun sailkapen kronologikoa ez da behin betikoa, baina baselizak aztertu ahal izateko abiapuntu eta jarraibidetzat hartzen dogu, ze baselizarik gehienak hainbat estilo eta sasoitan sailkatu daitekez.\nAltzari-ondareari jagokonean, antxina ugariak izan baziran be (halan erakusten deusku datu askok behintzat), gaur egunean urriturik dago ondare hori baselizarik gehienetan, eta artatzen diran altzari bakarrak santuen irudiak eta beste elementu solteren batzuk baino ez dira.\nHori ia baseliza guzti-guztietan jazoten da, estilo-ezaugarriak alde batera lagatuta.\nErrenazimentu garaian, eraikuntzako lanik jasoena Xemeingo Andra Mari izango zan, duda barik.\nHalan eta guztiz be, eta nahiz beste sasoi batzuetan adina ugari izan ez, bestelako proiektuak be burutu ziran garai horretan.\nBaselizei joakenez, garai horretakorik erakargarriena Illoroko Santa Mañe da, Barinagako auzoan.\nOinplano karratua dauka, eta Iturretako San Kristobalen dagoan ganaldea bera dago baseliza honetan be: zurezko gurutzeria-gangea, bardin-bardina be izan ez arren.\nZainak abiatzen diran zutabeak erpin errenazentistez apaindurik agertzen jakuz.\nEra berean, zurezko goi korua oboairezko kateez dago apaindurik.\nSarrerako atea erdi-puntuko arku batek osotzen dau, eta hegoaldeari begi dago.\nBada beste elementu interesgarririk be baseliza honetan: kanpandorrea.\nZurezkoa da goitik eta behera, eta ozkadura barrokoz apainduriko jabalkoiak daukaz (180) SANTANA, A.: Santa Mañe. El último campanario de madera de Bizkaia. GARAIAN, 3. zk., 1988.\nSanta Engrazin be lan egin eban Domingo de Gandiagak eregi eban 1639. urtean.